
Esaki ta nos Representante di Bonaire, Sr. Nicolaas Esme- 
raldo George, 22 aña di edad, Jñhá na Entrejol, Bonaire 

Revista AMISTAD pa medio di esaki ta desea tur su 
lectornan, abonadornan y henter PUEBLO DI ARUBA 
un Pascu feliz, den union di nan familiaresnan y un Anja 
Nobo jen di alegria y prosperidad. Nos ta duna un palabra 
di gratitud na tur cu a coopera cu nos, tanto door di arti- 
kulonan, nos modelonan cu a sali publika den nos Revista 
y tur cu a cumpra Revista AMISTAD. Tambe especial- 
mente nos Commerciantenan cu a pone propaganda den 
nos Revista y tambe tur donjonan di tiendanan cu ta 
bende AMISTAD. Nos ta spera di por ricibi e mesun co- 
operacion otro anja. 


PRIJS: REVISTA AMISTAD 

PA ANJA Fls. 6,— (Seis florin) 

PA 6 LUNA Fls. 3,— (Tres florin) 

PA 3 LUNA Fls. 1,50 (Un florin y 50 ct.) 

Bo por deposita e suma na „ALGEMENE BANK NE- 
DERLAND” aki den caja grandi riba cuenta di REVISTA 
AMISTAD of bo por manda nos un cheque y nos lo per- 
cura pa bo ricibi bo AMISTAD mensualmente via post. 

Si bo ta desea di aboná, bo tin cu jena e formulario aki 
y mandé na e siguiente direccion: 

OFICINA: "REVISTA AMISTAD^' 

Macuarima 167-A - Sta. Cruz, 

Aruba, A.H. 


“ Frigidaire ProcJucts ” 

1. REFRIGERATORS 

2. AUTOMATIC WASHING MACHINES 

3. DISHWASHERS 

4. FREEZERS 

5. STOVES 

6. AIRCONDITIONERS 

You can also find the beautiful and high quality stoves of ROPER and the 
wringer washers of MONARCH at very low prices at: 

WINKEL’S 

"Ora bo ke cumpra un Frigidaire bai na WINKEL HANDEL, sea na Oranjestad, 
of na San Nicolas, y cumpra un Frigidaire pero di marca ''FRIGIDAIRE". 

Bon Pascu y Anja Noho 


Tur hende ta preparando pa fiestanan di fin di aña. Un 
y tur den cas ta haja panja nobo, mientras cu cas ta 
wordo debidamente prepara. Cuanto famia aki na Mundo 
y Aruba mes no ta desea di pasa un Pascu y Aña Nobo 
feliz. Kiko por ta e factoman cu nan por sinti nan mes 
infeliz(??): 

1) Falta di placa 

2) Alcoholismo 

3) Malesa 

4) Desunion den famia 

5) Lew di ca^ 

Durante e dianan di fiestanan aki no solamente bo 
mester pensa riba artikulonan nobo of cas bonita, pero 
bo pensamento y consenchi tambe mester ta limpi. Mester 
reina un union y alegria den tur cas. Tur pleito mester 
wordo lubida. 

Falta di placa 

Esaki no ta un problema. Tur hende mester convence 
nan mes cu loque ta su fortalesa. No sea egoismo y pensa 
di con otro nan si por y abo no. Keda contento di loque 
bo tin. Kizas abo cu ta acepta e dia grandi y sagrado aki, 
como un dia inolvidable mundialmente, ta esun más feliz 
cu tur esnan cu ta den luho sin pensa ningun momento 
profundamente e significacion berdadero di e dia aki. 
Pesey confirma bo jen di legria cu loque bo tin y spera e 
grande dia aki cu un fé absoluto y cu speransa aki lo bo 
triunfa majan. 

Alcoholismo 

Alcoholismo ta e motibo principal cu ta hasi hopi famia 
sinti nan mes inmensamente infeliz den e dianan aki. Bo 
anhelo pa e jegada di e dianan aki, ta disparce ora bo ta 
sinti cu e dianan aki ta jegando y bo ta pensa cu bo tin 
un esposo, yui of ruman alcoholico, cu ta ruina tur e 
bonitesa di e dianan di fiesta aki. Ta di comprende cu tur 
hende ta brinda na honor di e gran dianan aki, pero esaki 
mester sosode cu control pa hasi henter un famia feliz. 
No pensa riba bo só, bo goso propio, pero pensa cu otro- 
nan tambe ta desea di celebra e gran dianan aki cu tur 
trankilidad, paz y amor. Tur alcoholico duna boso famia 
felicidad den e dianan aki. 

Malesa (enfermedad) 

Esaki ta depende di e gravedad di e malesa, pero toch 
bo ta pensa cu podiser e persona cu awe ta celebra e dia- 
nan grandi aki cu bo y cu kizas no tey mas otro aña. 
Pero kada hende mester acepta esaki, apesar cu hopi bez 
ta duro pa acepta, pensa cu kizas otro aña ta bo ta na 
turno. Uni bo mes hunto cu bo famia pa celebra e dia aki 
mas especial posibel, kizas esaki ta sirbi pa consola e en- 
fermo y dune estimulo pa sigui carga su cruz (tur hende 
tin su cruz), cu hopi pasenshi. Trata pa duna esun cu ta 
sufriendo hopi speransa pa sigui biba y pe domina su 
malesa. Hopi bez door di bo fé bo ta bira bon. Henter 
famia, e momento aki, mester trata pa dune é Pascu y 
Aña Nobo más grandi y inolvidable di su bida. 

Desunion den famia (Rabiamento) 

Cuanto miembronan di famia, pa motibo personal, ca- 


pricho ta pasa e dianan aki rabia cu otro. Cuanto mama, 
tata, yui, ruman, etc. ta pasa e dianan aki, bon rabia cu 
su mes mama, tata, yui of ruman. Esaki nunca mester 
existi den un famia bon educa y cultiva (cultura). Den e 
dianan grandi aki tur cos mester wordo lubida y pordona. 
Manera mamanan mes tin costumber di bisa, cu ta tur 
yui a drumi den mes un barika, si bo pensa riba esaki só, 
no ta keda bo nada otro di pordona otro y celebra e dia- 
nan aki den tur clase di union. No tin hende mas grandi 
den mundo, pa bo hasi feliz cu ta bo mama y tata, esaki 
ta sirbi como ejempel pa bo yuinan hasi mescos majan 
cu bo. 

Lew for di cas 

Esaki ta pa motibo di estudio, trabou, malesa, etc. Pero 
atrobe nos mester convence nos mes y trata pa spera e 
dia aki cordialmente y jen di amor. Pidi Señor JESUS, cu 
otro aña bo por pase hunto cu bo famianan. 

Asina nos por menciona hopi mas factoman, pero toch 
e unico palabranan cu ta resta ta: '’Uni bo mes cu un 
pensamento y consenshi limpi, cu bo famia pa spera bini- 
mento di nos SALBADOR”. 

Dirorcio 

Hasta pa esnan ku tabata spera ansiosamente riba 
divorcio y lunasnan largo tabata pensa ”mara e por bai 
pa kaba” of ”mara mi tabata mi só”, e momento di sepa- 
racion oficial ta un di e hechonan di mas amargo den nan 
bida. 

Esun ku lo keda so den e cas, mescos ku esun ku lo 
bandona e cas, lo sinti un fuerte sintimento di soledad y 
inseguridad tocante futuro. Tur dos a bira hende liber 
atrobe y desillusioná. Pa hopi muheraan e promer siman- 
nan despues di divorcio ta nifica: biba den e cas, na cual 
tin asina hopi recuerdos mará. Awor sin esposo, pero si 
cu yuinan. Di awor pa dilanti ta e tin di resolve tur pro- 
blemanan di edukashon, etc. E posicion di e muher di- 
vorciá hopi biaha ta wordu compará cu esun di un vuida, 
pero ta mihor pa biba ku un curazon ku dushi recuerdo, 
ku un curazon jen di amargura y reproche. Tambe pa e 
homber hopi biaha e tempo despues di divorcio ta dificil 
pa sigi biba trankil. E no sa kiko pa hasi y alfin e ta bai 
bishita amigonan y bebemento ta cuminsa. Naturalmente, 
hopi biaha ta existi e ”otro” pa cual e divorcio a cuminsa, 
pero ni su bon takto, ni su dulzura no por kita e pensa- 
mento di e divorcio y di su pasado: alfin y alcabo tur 
hende ta mará ku mil hilo na e pasado. 

Promer bo tabata un mal hende 

Promernan aja, divorcio ta algo ku ta sosode masha 
poco. Ora un matrimonio wordu kibrá, tur hende ta desa- 
probá y criticá esey. Awor cos a cambia y no puntra bo 
mes si ta hende a bira asina malo e delaster decensia of 
promeraan aja e hendenan tabatatin más responsabilidad 
pa otro y pa nan yuinan. No ta hende a cambia, ta e co- 
munidad a cambia. Matrimonio a haja un otro base. E no 
ta na promer lugar mas pa haja seguridad economico, 
manera hopi bez tabata antes. Homber- y mucha muher- 
nan moderno y ku ta sigur di nan mes ta buska propio 

felicidad, riba cual nan tin derecho. Nan ideal ta un ma- 
trimonio den cual e muher tin un boz mas fuerte ku e 
homber. Un matrimonio den cual nan dos ta kamarada. 
E muher no ta tolera ku e homber ta dicidi tur cos sin 
consulté. No ta tur homber ta tuma esey, principalmente 
esnan cu ta gusta dicta — esnan ku kizas nan mes a wor- 
du educá den un famia na unda e tata tabata tin tur cos 
pa bisa — tin hopi dificultad pa acepta e posicion cambiá 
aki. 

Di kon un matrimonio ta bira un exito y e otro no? 

Ta dificil pa bisa cual ta e motibonan ku ta conduci na 
un divorcio. E tensionnan ku bo ta haja den tur famia, por 
kibra un matrimonio y cerca un otro matrimonio e por 
hasié mas fuerte. Un cos hopi importante den matrimonio 
ta komunikashon entre e homber y e muher. Nan mester 
sa di papia tur cos ku otro: tokante edukashon di nan 
yuinan, religion, bida seksual, etc. E kondicion mas im- 
portante pa exito di un matrimonio ta: Salud moral di e 
homber y di e muher. Si falta e harmonidad aki cerca un 
di e partnernan lo tin hopi oportunidad ku e matrimonio 
ta frakasá. Hopi biaha ni e homber ni e muher no ta sinti 
ku nan matrimonio no ta bai mucho bon. Toch tur dos lo 
haja falta di e sintimiento di entero satisfaccion y di e 
oranan intimo. Hasta tin hende ku te na nan morto no 
tabata sa exacto kiko nan a falta den nan matrimonio. 
Tin ku ta ripara esey te ora ku nan topa un otro partner. 

Ta sosode hopi biaha ku e pareha ta keda serca otro 
solamente pa e yuinan. Awor ta e pregunta si e muchanan 
tin probecho di un tal matrimonio. Masha poco majornan 
lo por domina nan emocionnan dilanti di nan yuinan. Ta 
pleito so tin y hasta dal otro dilanti di e muchanan, y 
esakinan lo bai hasinan infeliz. Den tal casonan un divor- 
cio lo no ta desprobechoso pa e yuinan. Un mucha ku ta 
lanta den un famia kibrá lo ricibi hopi daño moral y mas 
hopi e keda biba den e cas na unda no ta existi nigun har- 
monia, mas fuerte e daño lo ta. Mas jong e mucha ta ora 
di divorcio, mas hopi oportunidad e tin di desaroja su mes 
na un manera salud. Na majornan ku ta sinti ku nan ma- 
trimonio ta un fracaso completo y ta pensa di divorciá: no 
laga di hasi esey principalmente pa e yuinan. Hopi biaha 
e divorcio ta traha positivo cerca e mucha. 

Cartanan recibi 

NOTA Dl REDACTOR 

Debi na e hopi cartanan cu nos ta ricibi tur luna cu 
preguntanan etc., ta imposibel pa publica tur, ta pesei nos 
ta suplica tur nos lectornan cu a scirbi carta pa carga un 
poco pasenshi, nos lo trata pa publica esnan mas urgente 
y interesante. Tambe nos ta pidi tur esnan cu ta dirigi 
carta pa scirbi esakinan mas duidelijk, si ta posibel type- 
nan. 

Loque tambe nos ta contra ta pa menciona nomber di 
cualquier persona den carta, cartanan asina nos no por 
publica. Nos ta spera cu nos lectornan lo tuma bon nota 
di e puntonan aki pa evita cualquier mal contento. Tambe 
nos ta avisa e Srta. M.K. cu su carta ta mucho ofensivo 
y cu nos no por publiké. 

Sr. Redactor, 

Nada ta mas tristo ora bo ta pasa un Pascu leeuw for 
di bo famia y pais. Mi ta casa ja caba pa 6 anja aki na 
Aruba, mi ta un Boneriano di nasimento. Mi a studia y 
traha pa varios anja largo na Corsow, despues mi a sera 
conosi cu mi esposa y nos a casa bin biba na Aruba. Sem- 
per mi a spera di a haja un .bon esposa, pasobra mi tabata 
tin bon imprension di e Arubianonan. Sr. Redactor, mi no 
sabi si e fout ta di mi esposa of mi suegra, pero lo mi 
trata pa conta esaki. Despues cu nos a casa, nos a bai 
biba serka mi suegra, eynan na principio tur cos tabata 
mustra cu nos bida lo bai ser feliz, pero despues mi a ri- 
para cu esaki no ta asina. Ami ta un persona cu no 
ta bebe ni huma, mi ta gusta spaar, pasobra mi tabata 
tin hopi smaak pa nos haja nos mesun cas. Pero no paso- 
bra mi ta keto mi ta laga mi esposa hasi loque e ta haja 
ta bon. Y esaki tabata e punto cardinal di e fracaso di 
nos felicidad. Su mama ta consejé y ta bisé cu ami no tin 
nada di guié, pero e mester hasi loque e kier. Sr. Redac- 
tor, ta haja cu esaki ta corecto?? Ora cu mi a bise cu 
esaki no ta bon, su mama y e mes ta abusami cu tur 
sorto di palabra. Mi no ta traté manera mucha, pero sim- 
plemente mi kier un comprendemiento y confiansa entre 
nos dos. Awor a para bira cu ora mi jega cas atardi for 
di trabou, mi no ta hajé na cas y si mi bisa algo of re- 
marka algo, ta bin un pleitamento y nos ta keda rabia pa 
un of dos siman. Awor mi ta sinti cu nos bida ta baiendo 
malo y cu nos no ta feliz mas manera antes. Mi ta sintimi 
actualmente mi só, pasobra mi no tin ningun famia aki na 
Aruba, pa por confianan, ta pesei mes mi a scirbi e carta 
aki. 

Un homber infeliz y abandoná 


THE NEW AMSTERDAM STORE 

antes 

”CASA HAIME” 

Pa e temporada di fiestanan venidero a caba di 
jega un surtido grandi di camisa, body-fit, carson, 
panja pa mucha, short, suit, bistir largo, set di 
carson, etc. Tur ta disenjó na e estilo di ultimo 
moda. Ta pesei bo mester bishita nos. 

TEL. 1235 

B 0 N A I R E 

THE ISLAND OR THE FLAMINGOES 
NETHERLANDS ANTILLES 

f/e>te£ 

Cable - Debon 
Phone - 8290 
DAILY RATES PER BUNGALOW EUROPEAN PLAN 



Ki ora bo bishita "BONAIRE” no lubida di bishita 

SUJO N.V. 

situa na Niki Boco. Sujo Bar-Restaurant completa- 
mente airo condicionado ta ofrecebo tur clase di 
cuminda criollo. Nan especialidad ta carco fresco. 
Bishitando 

”SUJO BAR - RESTAURANT ’ 

automaticamente lo bo pasa tambe na 

”SUJO SUPERETTE N.V.”, 

net pega cu Sujo Bar y Restaurant 

SUJO N.V. 


Sr. Infeliz, 

Mi ta contento cu bo a pone bo confiansa den nos Re- 
vista. Na promer lugar nos a studia bo carta y nos a hajé 
masha facil pa resolvé. No pensa cu tur Arubiana ta mes- 
cos, manera bo a scirbi, quisas abo a toca e mala suerte 
di haja uno cu ta dificil pa comprende. Esaki ta loque 
semper nos a avisa y scirbi semper, no core casa sin 
studia bon e karakter y personalidad, comportacion di 
esun cu bo ta desea pe bira bo esposa o esposo. Loque bo 
ta hasi, Sr., bo tin tur bo razon. Den un bida matrimonial, 
entre esposa y esposo, semper mester existi confiansa y 
comprendemiento. Ta bonita pa bo esposo of esposa ta na 
altura di tur loque ta tumando lugar. No tin ningun hende 
más grandi y di confiansa den mundo, ku ta esun cu bo 
ta uni cu né pa eternidad, manera ley di casamento mes 
ta bisa: ”te ora morto separa boso”. Un homber y muher 
tin derecho pa sabi unda bo ta bai y ki paso bo ta tuma. 
Esaki especialmente aki na Aruba pa evita cualquier pa- 
piamento, no pa esaki so, pero ta asina e mester ta tambe. 
Pakiko mester existi secreto o enganjo si ja caba boso ta 
uni pa eternidad ? ? Acaso boso no ta stima otro suficiente 
pa tin confiansa den otro?? Ami personalmente ta haja 
ta masha malo pa un mama of tata tin algo di bisa den 


asunto di nan yui casá, pasobra ja cu nan a casa caba, 
nan mester carga e responsabilidad di bida matrimonial 
sin boso ajudo. Bo suegra ta fout, pasobra e no tin nada 
di bisa bo ni bo esposa. Esaki enberdad hopi biaha ta 
sosode, cu ta e motibo cu hopi matrimonio ta fracasa, 
pasobra mama ta instiga yui, yui ta hinka tur cos den 
mama su orea etc. y aki e desgiisto ta cuminsa. Major- 
nan no lubida, boso no tin nada di hasi den bida of proble- 
ma matrimonial di boso yuinan, pero laga nan mes resolve 
nan propio asunto. Ta pesei majornan mester trata for di 
chiquito di sinja nan yuinan resolve nan mes un problema, 
pero door cu semper ta majornan ta resolve problema di 
nan yui, esakinan ta keda cu e costumber y ora nan casa 
ta mama of tata mester interveni, y esaki ta fout, fout y 
mas fout. Mi amigo, loque bo mester hasi ta di busca bo 
propio lugar di biba, sea di bo mes of huur un. Nunca ta 
bon pa un pareha casa keda biba bou su majornan, paso- 
bra bo no tin oportunidad pa descuti ni hasi loque un pa- 
reha casa semper ta desea. Mi amigo, busca un lugar na 
unda boso dos por biba só y purba di convencé di su fout- 
nan, no door di zundramento, pero cu caricia y amor. 
Quisas bo esposa no ta fout, pero ta su mama tin e culpa. 
Mi amigo nos ta spera cu pronto nos lo tende cu bo a bira 
e homber más feliz den mundo. 


AYACA Dl GALINJA 


1 cana maishi pelá (maishi blanco) 

3 paki yerba di ayera (humá) 

1 bol di hilo 
1 galinja bon gesmoor 
1 qt. di rasentji (poco mas) 

1 botter di alcapara 
1 Ib. di pruimo 

1 bleki garbanzo 

2 promenton grandi corá gesliced 

2 sibojo na ruedas of 

1 boter di sibojo (chiquito) 

1 boter di picallili 
1 boter di azetuna 

3 kdpi di rees (chicharon) rucu, sucu y promente pica 
(segun smaak). 

Na promé lugar nos ta pone e maishi pelá muha di un 
anochi pa mainta. Su mainta nos ta herebe e maishi cu un 
tiki salu, y nos ta mulé den mulina di mula maishi. E rees 
of chicharon nos ta dirti riba candela pa e bira liquido y 
nos ta traha un tiki colo cu rucu y nos ta bruhé den e 
rees; esaki awor nos ta basha den e maishi cu nos a mula, 
nos ta purbé pa nos mira cu e ta bon di salu y nos ta pone 
tambe un tiki sucu den dje; pero no hopi. Esaki ta e 
mansa di e ayaca; pa e ta mas dushi nos ta basha den dje 
tambe poco saus di e galinja, awor nos ta keda drei e 
mansa bon pa e no bira pipita, y si despues di a basha e 
saus di e galinja ainda e mansa ta poco seco, nos ta 


agrega tambe poco di e awa di alcapara y awa di aceituna. 
Pero zorg pa e mansa no keda ni duro ni demaciado moli. 

E yerbanan nos ta limpia nan cu panja muhá, caba nos 
ta hunta na cu un poco rees, ma no pa nan keda mucho 
vet. 

E galinja nos ta pelé kita tur carni for di e wesonan. 
Promé cu bo sinta, pone tur cos clá riba un mesa. E wea 
cu e galinja, e komchi cu e mansa, 1 scotter cu rasentji, 
1 di olijvi of aceituna, 1 cu alcapara, 1 cu garbanzo, 1 cu 
pruimo, 1 cu promenton gesliced, 1 cu sibojo, 1 cu picallili, 
e yerbanan despues cu bo a hunta nan cu rees, e bol di 
hilo, 1 scotter cu poco rees derti of zeta dushi, un cuchu 
limpi, 1 cuchara gr., 1 cucharon. 

Awor nos ta clá pa cuminza traha, semper ta bon si tin 
un mas persona pa yuda. Nos ta scoge un pida yerba, mas 
hancho cu nos dos man pone hunto, zorg semper pa e pi- 
da yerba di mas abao (saja) no ta chiquito. Nos ta saca 
un cucharon di e mansa y cu e cuchu nos ta habrié riba e 
yerba, grandura di un man, e no mester ta diki, pero zorg 
pa di tur su grandura e ta mes diki huntá. 

Awor nos ta saca un cuchara di galinja nos ta poné 
ariba un 3 pida rasentji, 1 aceituna, 1 pruimo, 3 alcapara, 
3 garbanzo, i pida promenton, 1 slice di sibojo, of 1 sibojo 
chiquito di boter, un pida pickel. Awor nos ta clá, nos ta 
dobla e yerba manera un lenso promé un banda y despues 
otro banda; despues e cantunan, pero doblé pa parti 
p'aden. Nos ta bolbe pasé den un otro pida yerba y nos ta 
maré manera un paki. Segun nos ta traha nos ta mara 

pone e ayacanan bunta banda di otro y nos ta larga nan 
1 hora pone un banda. Ora nos ta clá cu tur, nos ta pone 
un wea grandi cu awa herebe, pero corda si cu e awa 
* mester ta herebe, nos ta riba candela. 

Kalakuna Jená 

1 kalakuna 

liber di biefstuk 

sibojo, tomati, promenton, konofló, salsa negra, 
alcapara acetuna, etc. 

Nos ta prepara nos carni y largé smoor den zeta, man- 
teca y pasta di tomati. 

Cartanan recibi 

Respetable Director di AMISTAD, 

Permitimi un espacio den bo Revista pa mi por scirbi 
algo. Na promer lugar mi ta desea Director y lo demas 
hendenan di AMISTAD un Pascu feliz y un bon Anja 
Nobo. Director mi ta un señora di 34 aña y nos ta hopi 
pober. Mi ta ripara cuanto hende ta contento cu Pascu y 
Aña Nobo ta jegando, pero nos ta sinti solamente e legria, 
door cu nos ta recorda nasimento di JESUS, pero voor de 
rest Pascu y Aña Nobo ta un dia mescos cu otro dianan. 
Ta tristu tempo di Sinterklaas cu mi yui chiquitonan ta 
puntrami ”mama di con otro mucha ta haja regalo y 
anos no”. Mescos awor den tempo di Pascu tur hende ta 
bisti bonita y ta drecha nan cas y nos ta pasa mescos cu 
tur dia. Loque a pasa ta cu mi esposo a muri 6 aña pasa, 
mi a haja hopi hende homber cu a pidimi pa casa cu nan, 
pero semper mi suegranan y su yuinan ta contra, hasta 
si mi bai cualquier lugar nan ta zundrami y papia malo di 
mi. Sr. Director ta riba e pensioen di vuida y e onderstand 
so nos ta sostene pa luna. Mi tin 4 yui, e dos di mas gran- 
dinan tin 15 y 14 aña, nan tambe tin smaak di bisti bo- 
nita y sigui studia. Mi suegronan ta pone tur presion riba 
mi, pero nunca nan ta jega pa ofrecemi un cent preto. E 
cas na unda mi ta biba ta casi cai den otro. Tampoco nan 
kier pa mi traha, pasobra nan ta bisa cu lokia mi ta bai 
lokia. Mi kier duna mi yuinan un bon studio, pa nan por 
lanta bon mucha, pero ta dificil. Sr. Director, masha danki 
pa e molester y mi ta spera un bon consejo. 

"Un mama cu ta desea di pasa un 
Pascu feliz" 

Sra., nos a lesa bo carta cu hopi atencion y nos ta con- 
tento cu bo a scirbi nos pa consejo. Ta duel nos cu bo no 
a scirbi bo adres, sino nos lo a trata pa hasi tur loque ta 
na nos alcanse pa bo por a pasa un Pascu Feliz. Den un 
caso asina nos ta prefera cu un persona ta pone su direc- 


Ora e ta bon cushi, nos ta saké, mulé y bruhé den e 
saus. Pone awor, rasenchi y pruimu aden i largé sigi 
smoor riba candela abao. 

Herebe webo duru, córté na dów. Corta apel y batata 
na dow. Hasa e batatanan. 

Bruha awor den e carni, e webo, apel, batata, ham córtá, 
pickel casupete, peterselie y un bleki petit-pois. 

Tuma e kalakuna, abrié na lomba y saca su wesunan, 
labé den awa cu lamunchi y salu. Sazoné cu peper, salsa, 
negra y tambe un saus trahá di pitiselie, promenton, 
konofló seldu, sibojo i comino mula. Basha poco binja 
riba dje. Hunté paden prome cu blanco di webo, jené cu e 
carni y cosé. 

Hunta e kalakuna cu manteca, poné den un forma bon 
huntá cu manteca y poné na forno. 

cion, pasobra ta nos deber di juda nos prohimonan te 
unda nos por. Aki bo no a scirbi nada personal. Kizas bo 
tin miedo pa nos sabi ken bo ta y si ta den un kaso per- 
sonal, nos no ta interesa tampoeo bo direccion, pero aki 
ta trata di un persona cu mester di judansa, tanto di 
comestible, panja y financieramente. 

Señora, toch mi ta contento di por a lesa cu apesar e 
dia di Pascu ta un dia mescos cu tur dia pa boso, toch bo 
ta scirbi cu riba e dia aki bo ta corda nasimento di JESUS 
cu alegria. Señora por ta pober, no ta un berguensa, pero 
ta un ofrenda pa bo por ta feliz despues. Cuanto hende 
ta bisti bon, ta prepara nan cas bonita, pero nan con- 
senshi y pensamento ta sushi. Kizas abo cu ta pober tin 
mas balor cu e hendenan aki. Si bo pensa solamente riba 
esaki, ja caba bo ta haja un consuelo grandi. Nunca bo 
mester cria bo yuinan cu e pensamento, djies pasobra 
boso ta pober, cu nan ta menos cu otro muchanan y esaki 
por causa cu e muchanan por lanta cu un defecto mental, 
un complejo (minderwaardigheidscomplex). Semper bo 
mester sinja nan cu nan ta mescos cu tur otro mucha y 
nan tin mes derecho cu otronan, solamente door cu nan 
tata a muri, boso ta pasa un poço trabou, pero ora nan 
bira grandi y cu nan haja un bon trabou, boso por biba 
feliz. Señora loque mi ta consejabo ta cu apesar economi- 
camente ta dificil pa bo yuinan sigui studia, toch trata pa 
bo ofrece tur loque bo por pa toch nan por caba nan es- 
tudio. Señora bo ta un hende grandi, abo ta esun cu mes- 
ter carga responsabilidad completo di bo mes, bo yuinan 
y bo lugar, ta pesei to bo ta esun cu mester tuma bo de- 
sicionnan, no bo suegronan. Nan por wel di bisa bo loque 
nan kier, pero si nan no ta juda bo ta mescos. Cu sorto 
di hendenan asina cu ta stroba bo pa bo por biba un bida 
feliz y liber, bo no mester preocupa ni tende loque nan 
ta bisa bo. Sra. si bo ta sinti cu bo por traha pa mantene 
bo yuinan, hacié libremente, sin pensa kiko bo suegronan 
lo bisa bo. Busca un bon trabou y esaki indudablemente 
lo juda mejora bo situacion. Tambe manera bo a scirbi cu 
tin varios mucha homber a propone bo matrimonio, si bo 
mira cu un mucha homber kier bo den serio y si e ta un 


LUGI’S LUGrS LUGI’S 



E almacen pa e damanan di bon gusto. 


n OMEGA 

Actualmente ”LUGrS" tin surtido grandi di e ul- 
timo estilonan di zapato pa damas, esta zapato fini 
cu "doorlopende haak". 


Dynamic 

Si bo kier keda na moda. 



LUGrS 


SPRITZER-H 

FUHRMANN 

Oranjestraat 7 Tel. 1315 


VE^^I^VaRUBA bonaire curaçao st. maarten new york 

persona respecta di bon karakter, eu por respecta bo yui- 
nan manera mester ta, bo por wel di acepté y casa cuné. 
Bo ta jong ainda, pesei mes bo mester busca bo felicidad 
na un manera decente. No laga nada di mundo preocupa 
bo, pero bo ta suficiente grandi pa bo por carga bo mes 
responsabilidad. 

Querido Redactor, 

Mi a lesa e artikulo tocante virginidad scribi luna pasa 
den Amistad, enberdad mi a gusté hopi y e ta bon scirbi. 
E ta pas pa un mucha homber eu a jega di bisa mi cu e 
no por casa cumi pasobra mi no ta virgen mas. Awendia 
bo ta confia hopi mucha homber, despues nan ta traiciona 
bo. Awor cu mi a haja e mucha homber aki y mi a confié 
di A te Z, el a laga sa cu el no por casa cumi pasobra mi 
no ta virgen mas. 

Kiko meneer ta bisa di esaki ? ? 

C.A. 

Nota di Redactor: 

Mi ta haja cu e mucha homber ey ta un cobarde, co- 
barde pa enfrenta e realidad. Ja cu bo tabata un persona 
honesto y bo a confié tur cos, mi no ta mira pakiko e 
mester huzga bo di e forma ey. Y sobre todo ta amor, 
smceridad y comprendimiento ta riba tur cos. Tur cos 
por sosode cu un hende. Un mucha homber asina por 
casa cu cualquier mucha muher anto, question cu e ta 
virgin. No, no mi shon, esey ta tempo bieeu. Awor bo 
mester conoce un mucha muher bon, studia su karakter 
y esey ta principal. 


Señor Redactor, 

Mi ta un señora di 27 aña di edad y mi tin 6 anja casa 
caba. Promer cu mi a casa semper mi a desea di haja yui 
y di ser un mama feliz. Mi tin 6 aña casa y te ainda nos 
no tin yui. E problema aki tin mi persona preocupa y un 
poco infeliz. Voor de rest ami cu mi esposo ta biba feliz 
cu otro y tambe sexualmente. 

Un señora cu ta desea un yui 

Señora, esaki no ta un problema cu bo mester preo- 
cupa, ni bira infeliz. Bo no a scirbi cu bo a jega di bishita 
un medico caba pa consulto, si bo no a hacié ainda, bai 
mas pronto posibel pa consulta y si acaso bo resulta bon, 
convence bo esposo pé tambe bai consulta. Papia cu bo 
esposo cu tur confiansa y bisé loque ta bo deseonan, ki- 
zas e tambe ta pensa mescos cu bo. Hunto boso por logra 
hopi cos. Si sosode cu boso no por bin na yui, trata pa 
adopta un, cu kizas boso lo bai stimé mescos cu ta boso 
propio yui. No ta tur hende por haja tur su deseonan 
cumpli. Lo boso mester acepta esaki como un di e tanto 
problemanan matrimonial cu un pareha ta confronta 
cuné. Busca un di e tanto babynan cu tin, sin tata of 
mama, y sigur esaki lo juda bo resolve bo problemanan. 


Respetable Sr. Redactor, 


Permintimi un espacio den bo Revista pa mi scirbi lo 
siguiente. Banda di mi cas tin un mucha muhé ta biba, 
casi tur anochi un auto ta bin busqué bai keiru. Su mama 
no ta worry pa bisa algo. E ta hopi jong y e ta kore 
riesgo di bai perdi. Mi mama a bisa mi pa mi bai papia cu 
ne. Awor kiko mi mester hasi Sr. Redactor?? 

Un bon bisinja 

Nota: 

Mi querida ^’bon bisinja^^ mi ta kere cu bo no tin nada 
pa hasi, esaki no ta bo asunto. Si su mama ta haja ta bon 
loque a ta hasi y si su mama mes ta perminti esey, anto 
abo no tin nada di mete bo mes den nan asunto. Cada 
hende ta biba nan bida manera nan ta haja ta bon. 


Sr. Redactor, 

Mi ta un mucha muher blanco di un bon famia. Durante 
un fiesta di scool mi a sera conoci cu un mucha homber 
scur, cu for di promer instante mi a admiré, apesar di su 
color. Despues di a baila y combersa cu né, nos tur dos a 
cuminsa sinti algo pa otro. Pero e problema ta cu mi 
niajornan y rumannan a haja sa y nan no kier tende nada 
di e pober mucha homber aki, Ami ta stimé hopi y den 
scondi nos ta topa cu otro toch. Mi majornan ta forsa mi 
cu un mucha homber cu mi no ta stima. Duna mi un con- 
sejo. 

M L 

Señorita "M.L.”, 

Pa cuminsa mi ta conseja bo sigui numa, si boso ta 
stima otro, ningun hende no por stop boso, ni kita boso 
for di otro. Pakiko bo majornan no kier??? Pasobra e ta 
pretoe. Esaki ta descriminacion. Un hende pretoe no tin 
e mesun balor cu un blanco?? Nan tambe ta hende y ki- 
zas mas civilisa cu un blanco cu ta play fini, etc. Purba 
di convence bo majornan cu esaki ta e mucha homber cu 
bo ta stima y cu ken bo kier bira feliz. Kizas si bo acepta 
esun cu bo majornan kier pa bo, nunca lo bo bira feliz 
pasobra bo no ta stimé toch. Ta abo ta esun cu mester 
wanta tur consecuencia. Tur loque bo mester averigua ta 
si e tin un bon karakter, color ta di menos importancia 
Señorita exito den bo bida amoroso 

Tel. 1608 Emanstraat 70 

Pa huurmento di stoel, decoracion di piñata y tur 
clase di articulonan pa bo fiesta ... 

LAGA "LA COMODIDAD” HASI BO FIESTA UN 
"REALIDAD” 


Muebleria “TU HOGAR” Tei.1371 

Promociones pa fin di anja. 

Okt. - Nov. - Dec. 1972 9 premios grandi + 1 Jeep 

Concurso 


Nos lectornan por vota pa saka e Deportista, Cantante, 
Artista, Discjockey, etc. más POPULAR di Aruba/Anti- 
yas pa aña 1972. 

Pa stimula nos deportistanan, artistanan, etc. lokaal y 
Antiyano, REVISTA AMISTAD ta duna nos lectornan 
oportunidad pa vota y saka e personanan más popular di 
Aruba pa aña 1972. Tur loque bo mester hasi ta cumpra 
un AMISTAD y jena tras di e preguntanan e nomber di 
e persona of agrupacion más popular di Aruba/Antiyas pa 
aña 1972. Esaki ta pa personanan (Artista, discjockey, 
politico) más popular di Aruba/Antiyas. 


Korta e strookje aki y mande na nos oficina, Macua- 
rima 167-A, Santa Cruz, Aruba, A.H. no mas tarda cu 
dia 12 di januari 1973. 

1) Cual segun bo ta e politico Aruba/Antiyas más 
popular di aña 1972? 

2) Cual ta e deportista Aruba/Antiyas más mihor di 
aña 1972? 

3) Bo cantante Aruba/Antiyas más popular di aña 
1972? 


4) Bo actor Aruba/Antiyas más formidable pa aña 
1972? 

5) Bo discjockey Aruba/Antiyas más mihor durante 
aña 1972? 

6) E Radio Emisora Aruba/Antiyas más scucha di 
aña 1972? 

7) Cual ta bo conhunto Aruba/Antiyas más gusta di 
aña 1972? 

8) Bo beatband Aruba/Antiyas más gusta di aña 1972? 

9) Cual ta e disco compone pa nos artistanan lokaal 
más gusta di aña 1972? 

10) Cual segun bo opinion ta e persona más importante 
di Aruba/Antiyas pa aña 1972? 

NOMBER : . 

ADRES: ... 

Na e ganadornan, Revista AMISTAD lo percura cu un 
plakaat lo wordo entrega como recuerdo cu nan tabata e 
persona of agrupacion más popular riba diferente tereno 
aki na Aruba y den Antiyas durante e aña cu a pasa, 
esta 1972. 


"E X I T O” 


“Centro Electronico” 

John G. Emanstraat 47 


C. nomDer la papia pa su mes, e berda- 
dero cas pa bo articulonan electronico. 
Nos ta ofrece e.o. turntables, taperecor- 
ders, etc. etc. di marcanan international 

conoci manera: SANSUI, TEAC, REVOX, LENCO 
Nos mtencion ta pa bende articulonan electronico 
di primera clase, pero tóch na prijs barata 
Bo bishita semper ta apreciá. 


”HONG KONG RESTAURANT” 

Tel. 2966 - A. Laclé Blvd. 19 

”HONG KONG RESTAURANT” 

e promer restaurant di calidad aki na Aruba 
y tambe e promer den servicio. 

”HONG KONG RESTAURANT” 

ta facil pa localisá, pasobra e ta situa na e 
entrada di e cajanan principal di Aruba. 
”HONG KONG RESTAURANT” 

habri for di 10’or te 11’or di anochi. 


Gef Top Quality... Building Materials and Hardware at 

Mario S. Arends N.V. 


Dealers and Agents for Building Materials and Hardware 
SPECIALISTS IN THE CONSTRUCTION & INSTALLATION OF 



AWNINGS and FACADES 


and 

REMODELING FRONT OF BUILDINGS 

Mario S. Arends N.V. 

HEAD OFFICE - DAKOTA - TEL. 1178 
Warehouse - Dakota - Tel. 1175 —Slore - San Nicolas - Tel. 5018 


HIPPY FOTO’S 
RETINA STUDIO PHOTOGRAPHY 

Aruba su promer y unico pa potret na color. 
Laga traha di bo potretnan favorito den kaarchi- 
nan di Pascu na color of preto cu blanco. 

Nassaustraat 75 Tel. 1260 


Panaderia Moderna 

"Aruba’s most progressive bakery” 

”QUALITY IS WRAPPED IN EVERY PACKAGE” 

Kerkstraat 5 - Oranjestad - Tel. 1042 

Srta. Sharon Berkley, nos orgujo 
Aruhano. 




Srta* Farita Luydens^ eonoeida eantante Aruhana^ a encontra 

matrimonio dia 23 di Deeemher 1972 


„Revista AMISTAD’’ no ta laga e oportunidad aki bai 
perdi pa entrevista un cantante sumamente popular di 
nos isla. Farita LUYDENS, ja cu nos lema ta trata di 
juda tur nos artistanan lokaal, pa nan por logra e fama 
cu nan merece. Farita LUYDENS, 21 anja di edad, gana- 
dora di varios festival aki na Aruba y na varios ocasion 
e a clasifica na di segundo puesto. Farita a jega di graba 
un disco 45, cual a cosecha hopi fama aki na Aruba. Tam- 
be Farita a finalisa na di 3 lugar durante eleccion di 
”Miss Aruba 1971’'. Farita a encontra matrimonio cu e 
activo caballero Freddy CROES, maestro na "Martinus 
School na Paradera” y activo riba tereno theatral. Ul- 
timamente Freddy a actua den e comedia di Mascaruba 
— ’Turga den Orea” y por cierto e tabata un di e figura- 
nan principal riba ensenario. Freddy ta hopi jong, 22 an- 
ja, pero e ta priminti di bira un di e top actornan di come- 
dia, riba Aruba. Nos a wordo bon ricibi door di Farita y 
Freddy. 

RED: Farita, unda bo a conoce Freddy ? 

FARITA: Durante ensajonan di e Comedia ”Macuarima” 
di Mascaruba, anja pasa na mei. 

RED: Con e promer entercambio di palabra a cuminsa? 
FARITA: Durante un di e ensajonan mi a puntra Freddy 
si e ta cansa, anto el a contestami ”no, mi no ta cansa, 
ta emociona mi ta”. Freddy tabata hunga su rol mes- 
cos cu ta di berdad e ta pasando den djé. Mi tabata 
chansa cu Freddy su partner, pe duna otro hende un 
chens tambe y no keda cu Freddy pa su só. Despues di 
e Premiére di "Macuarima” nos a bai na cas di Sr. Er- 
nesto ROSENSTAND, tur hende tabata sinta den rij- 
nan largo, mientras mi so tabata sinta riba un mesa 
meimei di nan, e ora Freddy a puntrami si mi kier 
sinta banda di djé, ja cu mi ta sinta mi so. Despues di 
e anochi aki nos tabata combersa mas a menudo cu 
otro te cu un dia nos a bisa otro cu nos ta stima otro. 
RED: E comienso amaroso tabata facil o duro ? 

FARITA: Normal, Freddy ta un persona cu bo ta com- 
bersa cu gusto cu né. E no ta un persona fresco. Sem- 
per e ta papia cu bo cu hopi cariño y amabilidad. 
RED: Kiko bo a encanta mas di djé? 

FARITA: Su sensijes y su karakter. 

RED: Cual ta e recuerdo di mas grandi den bo bida ar- 
tistica? 

FARITA: Mi actuacion, durante eleccion di "Miss Teen- 
age” di e anja aki, hunto cu Jack TROMP. E publico 
tabata sabi di aprecia e cantantenan. 

RED: Bo ta pensa di stop di canta of lo bo sigui? 
FARITA: Esey ta depende. Ora bo ta casá, bo no ta so 
mas, tur desicion mester wordo tuma hunto. 

RED: Freddy ta un persona jaloers? 


Pa lampi ultimo estilo y na prijs barata - spot- 
lights completo - bulbs - tur clase di waja pa 
instalacion electrico y pa tur materialnan pa 

construction electrico.... 

BISHITA 

GENERAL STORE 

TEL. 1249 ORANJESTRAAT 26 

di bo amigo ERIC PONSON 


FARITA: Tur mucha homber of mucha muher, si nan ta 
stima, nan ta jaloers, mescos ta e caso cu Freddy. Ami 
tambe ta jaloers. 

RED: Kiko na bo opinion ta stimacion? 

FARITA: Ora bo mester hopi di un persona, ora cu na 
kada momento bo ta sinti su falta y cu pa bo ta un ale- 
gria confié y spliqué tur cos. 

RED: Ki consejo bo tin pa mucha muhernan cu ta den 
noviazgo ? 

FARITA; Si awendia un pareha tin problema durante 
nan noviazgo, ami ta haja esey normal, pasobra des- 
pues di e problema ta e hasimento di bon ta e momento 
dushi. Aki bo ta sinja conoce karakter di e mucha hom- 
ber. Bo ta wak con e ta domina su mes. Si e tin bon 
karakter e ta tene su mes calmo. 

RED: Cual ta bo plan pa futuro? 

FARITA: Ser un bon esposa pa Freddy, spaar pa nos por 
logra traha nos propio cas. 

RED: Kiko boso ta opina encuante relacion sexual promer 
cu matrimonio? 

FARITA: Awendia mas cu antes tin hopi pareha cu tin 
relacion sexual promer cu nan casa cu otro. Hopi di nan 
a keda satisfecho cu loke nan a hasi, pero tin tambe 
cu á y quizas ainda tá sufri hopi pa e motibo ey. Paso- 
bra tin biaha un pareha tin relacion sexual pero ta 
asina leeu nan ta jega; quizas nan no ta casa nunca cu 
otro. E ultimo aki ta pasa masha hopi cu muchanan 
muher y homber cu ta den nan puberteit (mas o menos 
12 te 18 anja). Nan kier experimenta cu sorto di cos- 
nan asina y tin bes e consekwencianan ta funesto, prin- 
cipalmente pa mucha muhernan. Awo si un pareha cu 
tin ideanan serio pa casa kier tin relacionan sexual 
cu otro promer cu nan casa, ta para na nan; a nan mes- 
ter huzga pa nan mes cu si esey ta bon si of no. Pesey 
mi no por bisabo cu si esey ta bon of malu. 

FREDDY: E problema en cuanto relacionan sexual pro- 
mer cu matrimonio tabata, ta y lo sigui existi semper 
mientras cu ta existi hende riba e mundo aki. Si un 
pareha ta stima otro masha hopi y nan mes ta haja cu 
no ta nada malo ni abnormal si nan tin relacion sexual 
promer cu nan casa anto mi no ta mira pakiko papia 
tanto tokante e asunto aki. A fin de cuenta ta nan mes- 
ter carga responsabilidad pa nan hechonan, sea bon of 
malu; no ta sociedad ta wanta e consekwencianan, sino 
e pareha mes. Laga cada uno dicidi pa nan mes. 

RED: Kiko boso ta opina pa un pareha companja, promer 
cu matrimonio? (biba cu otro) 

FARITA: Mi no sa pakiko un pareha mester hasi esey. 
Eseynan ta parehanan cu por ta duda di nan sintimien- 
to, cu por ta duda di nan amor pa otro ? ? Of por ta cu 


Pa construction di bo cura, porta of cualquier otro 
trabou di Welding no ta kedabo ningun otro direc- 
tion cu ''SINT JAGO WELDING SHOP”, situa na 
Tarabana. "SINT JAGO WELDING SHOP’^ tin 
trahadornan experto den weldomento y ta hasi bo 
trabou na un prijs barata. Pa cualquier trabou di 
weldo di aluminium, acudi libremente na .... 


St. Jago 

TEL. 3033 

nan kier siña biba cu otro promer cu nan tuma un desi- 
cion pa casa y cu despues a resulta cu nan no ta un pa 
e otro ?? Pasobra si nan ta stima otro di berdad, nan 
promer deseo lo ta uni cu otro como marido y muher. 
Y fuera di esey e nomber di e mucha muher no ta keda 
limpi mas. Ami promer deseo ta casa cu Freddy, paso- 
bra mi ta stimé y mi ta sinti hopi pé. Ami cu Freddy 
ta sinta combersa hopi encuanto problemanan cu ma- 
trimonio ta y por trece cu né, el a duna mi tur clase di 
e ejempel encuanto fracasonan di matrimonio, pero toch 
door di mi amor pé, mi ta durf enfrenta tur e proble- 
manan aki, si nan mester surgi anto, basta mi ta cu né. 

FREDDY: (Freddy a interveni bisando) E momento di 
casamento, bisti blanco, hopi fiesta, etc. ta bonita, pero 
ta despues e dolornan di cabez ta cuminsa. 

FREDDY: Aki na Aruba, companjamento tin otro signi- 
ficacion contra di e otro paisnan. Si bo companja aki 
na Aruba, di biaha nan ta pensa of e muher ta malo of 
e homber. Bo ta haja p.e. muhernan cu tin yui ta hasi 
esaki, simplemente pa nan por haja un hende pa zorg 
pa nan, pero hopi biaha e consekwencia di esaki ta fatal. 
Na Merca of Hulanda, esaki ta keda na kada quien pa 
forma su opinion, una bez cu bo ta major di edad, ta bo 
mester tuma bo mesun desicionnan. E mas bonita ta, 
ora bo ta casá. Cual ta e razon pakiko nan no kier 
casa ? Kiko ta e motibo ? Esey mi no por bisa. 

RED: Boso ta di opinion cu un mucha muher mester ta 
virgen pa e ta feliz den bida matrimonial ? 

FARITA: Amor ta un cos hopi stranjo. Enberdad hopi 
mucha muhernan awendia no ta casa virgen pero esey 
no kier meen tur mucha muhernan. Si bo mester ta 
virgen pa bo ta feliz den bida matrimonial mi no por 
bisabo pasobra esey ta depende di ki sorto di persona 
bo esposo ta. 

FREDDY: Ami ta bisabo frankamente cu semper mi a 
desea di casa cu un mucha muher virgen. Un pareha cu 
kier ta feliz den bida casa mester tin confianza den otro 
y comprension pa otro for di promer cu nan casa. Tin 
tambe hopi manera door di cual un mucha muher por 
perde su virginidad. P.e. 1) Enfermedad 2) Relacion 
sexual promer cu casamentu. ’'Dobbel morar' tambe ta 
hunga un papel tremendisimo aki na Antiyas. Ami ta 



SUBARU 14-00 



Manera nos a anuncia caba, até na Aruba. Si 
Pueblo di Aruba, é tan comenta SUBARU Sport 
Coupé, GSR 1400 tá na Aruba. E SUBARU Sport 
Coupé, tin double carburator y su "perform- 
ance” compara cu un di un Mercedez Benz di 
350 S.L, cu ta 0 - Vé m., 16.9 sec. E SUBARU 
Sport Coupé ta hasiele den 16.8 sec. Abo tambe 
ta un di e miles di personanan cu ta desea di 
posee un auto di lujo, cu hopi potencia, cu estilo 
moderno y toch na prijs barata.... pesei pasa 
awé mes na 


AUTORAMA MOTOR CO. N.V. 
CURA CABAI 137, tel. 6100 y scoje esun di bo. 


BRANDY ’TELIPE SEGUNDO” 
EL MEJOR DEL MUNDO 


Agente : 

J. A. NIEUW 

Tel. 1226 P.O. Box 84 


FRANK AUTO PARTS 

tel.: 8071 

situa pariba di Club Estrella na Sta. Cruz ta bo cas 
favorito pa tyranan segundo mano y den tur tamanjo 
cu ta bini for di autonan cu a caba di kibra na Merca. 
Manera e nomber mes ta bisa nos tin tur clase di 
repuestos. 

Den nos servicio nos tin e.o. cargamento di bateria 
y drechamento di tyra. Nos portanan ta habri 
for di dialuna te diabierna te 6’or di atardi 
y diasabra te 12’or di merdia. 


pa su color 
y su sabor 

WHITE HORSE 



t’ esun di mihor 

UJnco 

UNA REALIDAD 



Sus deseos de adquirir una residencia cerca de la playa, 
de vivir o pasar temporadas aspirando la brisa marina, 
haciendo vida al aire libre en zonas verdes, disfrutando 
de magnificos centros sociales, clubes, buena vigilancia y 
demás comodidades de la sociedad contemporánea, se 
hacen realidad con la URBANIZACION ”JORGE COLL”, 
enclavada en la más óptima zona de desarrollo de la ISLA 
DE MARGARITA. La modernisima urbanización está 
ubicada a un paso de preciados monumentos históricos, 
de la carretera Pampatar-Porlamar (Carretera Nacional), 
cerca de las ciudades más importantes de la Zona Franca, 
y próxima a las encantadores playas de la ZONA TURIS- 
TICA POR EXCELENCIA, DE VENEZUELA. 

Adquirir una parcela en la Urbanización JORGE COLL, 
equivale a adelantarse al futuro. E1 área urbanizada está 
ubicada a cuatro kilómetros del aeropuerto de Porlamar, 


a treinta kilómetros del Terminal de Ferrys, a sólo mil 
quinientos metros de Pampatar y a la orilla de la carre- 
tera Nacional. Cuenta con todos ios servicios que disponen 
las mejores urbanizaciones capitalinas: amplias avenidas, 
acueducto, cloacas y energia eléctrica. 

La afirmación se apoya en la realidad: es el JARDIN 
RESIDENCIAL DE LA ISLA. Sus parcelas unifamiliares 
desde 560 metros cuadrados, sus parcelas comerciales 
desde 1.200 metros cuadrados en adelante, sus áreas para 
viviendas multifamiliares, y sus zonas verdes, Club social, 
iglesia, piscina, etc., determinan que la Urbanización 
JORGE COLL es el lugar ideal para la más eficaz in- 
versión. 

GRANDES FACILIDADES DE PAGO PARA ADQUI- 
RIR SU PARCELA CON ENTREGA INICIAL DE DO- 
CUMENTO PUBLICO. 


Continuacion di pag. 11 

bisa asina: Si un homber ta acepta un muher cu no ta 
virgen, ta pasobra e ta haja cu esey ta bon i e por biba 
feliz cu né. Pa e virginidad no ta importa. Pa un otro 
por ta cu virginidad ta di hopi importancia. Ami kier 
pa esun cu mi casa cu ne ta virgen, pero esey no kier 
meen cu mi no por ta feliz cu un cu no ta virgen. 

RED: Kiko boso ta opina encuanto famia planea? 

FARITA: Mi no a pensa ainda riba e asunto ey. Hopi 
biaha bo ta planea bo famia, pero casi nunca e ta sali 
manera ta bo deseo. Loque nos a planea si ta pa traha 
nos cas, anto despues nos ta pensa riba nos futuro 
famia. 

FREDDY: Bo mester averigua pa dilanti con lo bo planea 
bo famia. Planea famia ta nifica, investiga tur factor- 
nan, cu un pareha por confronta su mes den e bida 
matrimonial. Esaki mester bai segun bo fortalesa, se- 
gun bo manera cu bo por mantene y studia bo yuinan 
Economicamente tambe bo mester ta bon prepara. Mes- 
ter wak cuanto tempo ta resta bo pa por ocupa bo mes 
cu bo yui of bo yuinan. 

RED: Freddy, esaki ta un pregunta especialmente pa bo. 
Kiko abo lo usa of lo bo conseja bo señora usa pa evita 


dunamento di lus? 

FREDDY: Te ainda no ta existi un medio sigur pa evita 
binimento di yui. Pildo ta un di e medionan mas mihor 
te ainda, pero e tambe tin consekwencia malo cu né. 
Mantenemento di periodiek tampoco ta sigur. Tur esaki- 
nan por trece un kibocacion cu né, cu toch por trece na 
yui. Sterilisacion ta un medio bon, pero un desicion 
asina bo no ta tumé facil, pasobra por sosode cu des- 
pues bo ta desea un yui toch, y si bo laganan sterili- 
sabo, sea ta homber of muher, bo no por tin yui mas. 
RED: Cual ta bo plannan pa futuro ? 

FREDDY: Hopi cos. Mi a conoce Farita, tempo mi tabata 
studia na ''A.P.A.’', e anja aki mi a termina, mi estudio 
y e luna aki nos a casa. Lo mi traha duro pa mantene 
mi señora bon y alomenos complace den tur su deseo- 
nan o siguiera jega hopi serca di tur loque e ta desea. 
Lo mi sigui studia y mi ta desea pa studia pa regisor, 
pero promer cu esey lo mi studia pa obtene algun L.O. 
E dos anjanan cu ta bin ta poco dificil pa bai studia 
pa regisor, pasobra nos kier traha nos cas promer. 

Te asina lew nos a jega cu e entrevista cu Farita y Fred- 
dy y enberdad nos mester bisa cu tabata interesante pa 
combersa cu un pareha asina. No ta resta nos nada di 
desea pareha ’'CROES*' un etema luna di miel. 

José Rafael Coll 


un conocida industrial 
di Venezuela 


tabata di bishita aki na Aruba, hunto cu e team di Little 
League di Valle 


Na cuminsamento di e luna aki tabata na Aruba Sr. 
Jose Rafael COLL, President di e team di Little League 
di Valle. Sr. COLL ta doño di un urbanisacion grandi na 
e Isla di Margarita y tambe di varios charlet na Caracas. 
Durante un combersacion cu nos tabata tin cu Sr. COLL, 
encuanto su opinion di Aruba, e a declara cu e a keda 
asina enthousiasma cu Aruba, cu hasta e tin plan pa bin 
construi un hotel chiquito akinan. Sr. COLL a declara cu 
Aruba tin un gran futuro y su habitantenan cu ta cordial 
y hopi amabel ta hasi cu tur bishitante ta sinti nan mes 
na cas. Sr. COLL a menciona nomber di e taxista Sr. Hen- 
drik CROES, cu den pasado den varios ocacion a jega di 
haja elogio y hasta plakaatnan for di personanan di ex- 
terior cu a keda impresiona pa su trato. Esaki tabata e 
promer biaha cu Sr. COLL a bishita Aruba, y e idea aki 
a surgi ora cu Aruba Little League a hasi e team di Valle 
un invitacion y automaticamente como President di e team 
e mester a biaha huntu cu su team di Valle. Sr. COLL ta 
sumamente contento di e entercambio deportivo cu ta tu- 
mando lugar entre Aruba y Venezuela, principalmente si 
ta trata di equiponan infantil, cual ta e futuro deportis- 
tanan di cada pais. Liga infantil ta, e base fundamental di 
e cultura di un pais. E a comento, bisando cu e a keda 
asombra cu Aruba ta poséé un parque infantil precioso 
asina. Aruba ta parce manera tur hende ta pertenece na 
un solo famia. Tur Arubiano ta coopera pa trata su bis- 
hitantenan mihor posibel. Loque falta ta mas entercambio 
turistico entre Aruba y Venezuela, y esey mi ta spera cu 
lo sosode den un futuro cercano, pasobra e Venezolanonan 
cu bishita Aruba, indudablemente lo hiba cu hopi re- 
cuerdonan agradabel di e bonita Isla aki. Sr. COLL a ter- 
mina su combersacion bisando: Cu Aruba no ta un Isla, 
pero un pais, loque ta concerni su bejesa y trato. Nos ta 
spera cu tur habitante di Aruba ta sigui coopera pa nos 
por logra haja mas y mas turista riba Aruba. 


Srta. Sharon Berkley, 

nos “Voz di Oro” un cantante cu a triunfa hopi 
apesar cu e ta hopi jong. 

Mi a jega na cas di Sharon, mas tempran di loque ta- 
bata e afspraak. Mi a bati na porta y e servienta a habri 
e porta pa mi pasa paden. E cas manera tur otro casnan 
aki na Aruba riba diasabra tabata hajando su „grote 
beurt” manera e hulandesnan ta bisa. Sharon tin 18 aña 
y ta biba hunto cu su majornan y rumannan na Boer- 
haavestraat 9. Sharon ta e di 2 yui di famia BERKLEY. 
Pa ser mas completo Sharon ta yui di e conocido Com- 
merciante Sr.-Piet BERKLEY y su mama ta Sra. Olga 
BERKLEY-DOES. Di e famia aki a nace 5 yui, cual 2 ta 
homber y 3 muher. Sharon ta ruman di ”Meredith”, ken- 
de un tempo a jega di representa Aruba na eleccion di 
”MISS CARIBE” na Venezuela. Por cierto ”Meredith” a 
hasi un tremendo propaganda y papel pa Aruba durante 
su participacion na e eleccion aki. Sra. Olga, un señora 
hopi sympatica a conta nos hopi di e eleccion aki. Tambe 
Sra. Olga tabata tin e honor di a presenta nos un photo- 
novela cual ”Meredith” a traha hunto cu e famoso can- 
tante Venezolano ”GIMENO”. E hecho aki merece sin 
duda for di basta tempo caba publicidad, pa un Arubana 
jega asina lew pa traha un photo-novela. Ta algo grandi 
pa nos Isla y ta juda den propagandá e pidi baranca 
stima aki. Biniendo back riba e combersacion cu Sharon, 
nos mester menciona cu ja caba Sharon a graba un disco 
4i5. Un tempo Sharon tabata reina di Carnaval di ”De 
Trupialen” y tambe finalista ”Miss Teenage Oranjestad”. 
Su potret a jega di aparece riba e calender di Amstel y 
tambe di La Bonanza. Walter SHEES, un cantante cu a 
jega di actua na Aruba Holiday Inn a duné hopi consejo 
promer di a participa den e festival di ”Voz di Oro”. Ah, 
nos a lubida di menciona cu e tabata bisti den un traje 
sumamente sexy y particular, e diasabra aki. 

RED: Cuanto aña pasa bo a cuminsa canta? 

SHARON: Tempo mi tabata tin 14 aña, pa ser exacto 



He who SAVES prospers . . . 
he who BANKS his savings profits! 
For SAViNGS ACCOUNTS 
TiME DEPOSiTS 
CHECKiNG ACCOUNTS 


Please cail on us 

YOUR BANK FOR PROMPT SERViCE 


ARUBA BANK LTD. 

ORANJESTAD - SAN NiCOLAS 


ORAYA 


GiFT & SOUVENiR SHOP 

HENDRIKSTRAAT 3 - ORANJESTAD - TEL. 2986 

We will be pleased to show you our very unusual and 
exotic items 

■ Embroidered Table Cloths 

■ Oriental Kaftans 

■ Dresses & Blouses 

■ Brass Items 

■ Costume Jewelry 

■ Leather Hassocks 

■ Spanish Shields & Swords 



Corda warda e etiketnan di 

’TRIESCHE VLAG” 

y cambianan pa boekinan valioso na nos 
Libreria 

JAN BODEGQM $ QQ. 

TEL. 1284 - 3025 - 3026 
Werfstraat - Oranjestad 


iWhen you are out of SCHLITZ” 
you are out of 
Beer. 


ARUBA TRADING COMPANY 
Tel. 3950 — Weststraat 17 

aña 1968, durante un Songfestival organisa pa ''Club 
De Trupialen’’. Esaki tabata mi promer presentacion 
den publico. E dia aki mi tabata hopi nervioso. Toch mi 
a logra obtené e segundo lugar. Nos mester a train hopi 
y tabata tin hopi participante, mi no ta corda e cifra 
exacto, pero esaki tabata varia entre 25 pa 40 mucha. 

RED: Despues con bo a bolbe actua den publico? 

SHARON: Despues di e festival di ’'De Trupialen'' mi a 
keda train. Mi a keda algun tempo inactivo door cu mi 
tabata bai scool. Mi a train basta tempo cu ’Xos x’s” 
pa mi a actua durante eleccion di ”Miss Teenage Cac- 
tus”, na Centro Cultural, cantando e hitnan di e tempo 
ey, manera Venus - La Araña, etc. Aki mi por bisa cu 
mi a cuminsa haja acogida y e publico tabata apoja mi 
sin fin, dunando mi asina mas smaak pa sigui canta. 
Mi tabata sintimi manera e hendenan ta bisa ”in de ze- 
vende hemel”. Semper mi ta emociona mi mes ora mi 
canta, mi ta entrega mi mes totalmente den mi voz y 
mi ta purba complace e publico mas tanto cu mi por. 
Despues mi a actua varios tempo cu ”The Magnificent 
Five”, un agrupacion cu a juda mi hopi. 

RED: Conta nos algo di bo actuacionnan ? 

SHARON: Aña 1970 mi a participa den e Song Festival 
na Aruba Caribbean Hotel, cu e cantica ”Ruego di In- 
fancia”, akinan mi a termina na e cuarto (4) puesto. 
1971, mi a gana e festival di ”Voz di Oro”. Mi a bai 2 
biaha Bonaire, un riba invitacion di e Discoteca ”E Wo- 
wo” y di 2 biaha cu e show di Ronny BRETE, cual a 
wordo filma na Bonaire pa Tele-Aruba (Showtime). Na 
Bonaire mi a haja hopi admiracion y e publico Boneri- 
ano ta hopi complaciente. Durante e 2 biahanan cu mi 
a bai Corsow, mi a actua den e Show di Angel JOB- na 
television, tambe na Country Inn y den Pusycatt Dis- 
cotheque. Na Colombia mi a actua den Hotel Presidente 
y 2 dia na television na canal 7. Tambe mi a bai Miami, 
riba invitacion di Toeristen Bureau, den e World Travel 
Show, cu participacion di tur e continentenan di Mundo. 
Aki na Aruba mi a actua den hopi shownan, hasta va- 
rios bez den misa. Actualmente mi a graba diferente 
video-tapenan, un pa Padu del Caribe y un otro pa Son- 
ny SALAS. Ultimamente mi a actua den e show di Vita- 
lity Health Club, cu por cierto tabata bon prepara. 

RED: Cual ta bo agrupacion favorito pa actua cuné ? 

SHARON: Tur, mi ta haja tur bon, basta nan aconpaja 
mi bon. 

RED: Cual tabata bo dia di mas feliz? 

SHARON: Dia mi a gana e festival di ”Voz di Oro” na- 
turalmente, esaki den mi bida artistica y den mi bida 
diario dia mi a obtene mi Mulo diploma. 

RED: Cual tabata e dia di mas tristo ? 

SHARON: Bo sa mi a jega di haja un oferta di ”Tita y 
su Cumbiamba” pa bai viaja cu nan, esaki lo a bai con- 
cerni un contracto di 2 aña. Pero for di principio mi 
majornan tabata contra, debi cu mi tabata demasiado 
jong. Ami mes tabata tin deseo pa acepta esaki, door 
cu den exterior bo tin mas oportunidacT di truinfa. E 
dia cu a keda dicidi cu mi no por bai mas, tabata e dia 
di mas tristu di mi bida y te ainda mi tin duele ora mi 
papia riba e topico aki, mihor nos cambia di conbersa- 
cion. (Red: Tabata riparable cu esaki a cai Sharon hopi 



Srta. Sharon Berkley, demostrando nos kiko e por riba piano, 
tamhe nos por observa e diferente trofeonan y plakaat cu e a 
logra di gana durante un corto temporada cu e ta cantando. 



Aki nos ta mira Sharon, scuchando nos preguntanan cu hopi 


atencion. 


Muebleria “TU HOGAR” T.1.1371 

Promociones pa fin di anja. 

Okt. - Nov. - Dec. 1972 9 premios grandi + 1 Jeep 

PIET SODA FOUNTAIN 

DE LA SALLESTRAAT 1 
Telefoon 2123 

Pa medio di esaki ta desea henter Pueblo di 
Aruba y su clientenan FELIZ PASCU y un 
PROSPERO AÑA 1973. Aña 1973 ta e aña cu 
nos ta na bo completo ordu. 

Bishlta Piet y adios tur verdriet. 


N.V. Arubaanse 
Wegenbouwmaatschappij 

(Aruba Roadbuilding Ltd.) 

Construction of ROADS 

PLAYGROUNDS 
DRIVE WAYS 
PARKING LOTS 
INDUSTRIAL AREAS 
BUILDING GROUNDS 

Vondellaan 6 


Oranjestad 


Santa Marta 25 


Tel. 3007 - 3766 
Tel. 8277 


Curaçao: Tel. 24520 - 24329 


BUDWEISER 

Rey di tur Cerbez 
semper fresco 

Distribudor; 

E. F. DEBROT INC. 

Columbusstraat 4 - Tel. 1040 


ARUBA LARGEST SELECTION OP QUALITY FURNITURE 



Your home decorating headquarters 

TEXAS FURNITURE STORE 

EMMASTRAAT TEL. 1082 


The world’s most 
exciting bicycles. 

agent : 

ARUBA HARDWARE 
C.V. 

O'stad 
Tel.: 3848 
San Nicolas 
Tel. : 5666 




Farita y Freddy, contestando riba nos preguntanan. 



Farita y Freddy, nos fotografo a logra sorpresa nan, tumando 
e potret aki. 


Algemene Bank Nederland N.V. 

ARUBA BRANCH 

Juist secretaresses weten de weg naar de Bank, 
die graag heipt met een passend advies. 

Marilyn Laclé, nos fotomodélo di e luna aki (e ta riba e capa 
di e luna aki). 



Marilyn Laclé, 20 aña di edad, su midinan ta 3Jf-22-35, e ta 
pisa 102 liber y ta 1.62 di altura. Nos mester bisa cu ,,Lientjé’ 
ta un perfecto modelo. E tabata ex-empleada na Oficina di 
Imigracion na Oranjestad y actualmente e ta trahando como 
secretaria na Luchthavendienst. Su hobbynan ta, skucha mu- 
sica, lesa, disenja su propio modelonan y viajá. Su deseo di 
más grandi ta, ser feliz cu e mucha homber cu e ta stima. 


Nieuw! Nieuw I 

Voor meer veiligheid in uw huis, leveren wlj uit 
voorraad : 

VEILIGHEIDSGLAS 
voor glasschuifdeuren 

in grijs anti-sun en blank glas. 

Dit glas is te vergelijken met het glas dat in uw 
auto gebruikt werd. Het is praktisch onbreekbaar, 
en als het onder zeer zware druk mocht breken, dan 
valt het uit elkaar in kleine stukjes, die niet scherp 
zijn. Veiligheid voor alles: Installeer veiligheidsglas 
in uw deuren! Vraagt vrijblijvend inlichtingen bij: 



bma 


BOUWMAATSCHAPPIJ ARUBA N.V. 

DRUIVENSTRAAT 10 ORANJESTAD 

TELEFOON 1275 


CEMPRO N.V. 

maakt uw 

TERRAZZO-TEGELS 

Bespreek uw wensen met 


10 uitvoeringen 
afmeting 40 x 40 cm 
gepolijst 


”C E M P R O N. V.” 

☆ 



FUHRMANN 

ARUBA BONAIRE CURAÇAO 
ST. MAARTEN NEW YORK 



iui ivi 


HOTEL 


Wine, dine, dance and relax afl under the 

”DIVI-DIVI TREE” 

Enjoy yourself on the beach, the swimming 
pool and the 

”Pelican Beach Bar & Patio Beach Hotei” 

Discurso di fin di aña di 
Sr. Betico Croes, iider di M.E.P, 

Muy respetable Concuidadanonan, 

Fin di aña ’72 ta jegando y nos ta drentando un aña 
nobo, cual nos tur ta spera cu lo trece hopi dicha y feli- 
cidad den tur hogar. Cu den tur hogar lo reina un am- 
biente harmonioso, den cual tur Concuidadano ta disfruta 
di paz y tranquilidad, ta e sincero deseo di „iVlovemento 
Electoral di Pueblo”. 


Continuacion di pag. 15 

pisa y nos ta eens cu né, cu den exterior bo tin mas 
oportunidad pa truinfa). 

RED: Cual ta e ultimo biaha cu bo a jora ? 

SHARON: Ami mas bien ta jora di alegria y e ultimo 
biaha cu mi a jora di alegria tabata dia mi a truinfa 
na Bogota, durante mi actuacion na television, mi ta- 
bata hopi emociona cu e trato di hendenan den studio, 
esaki tabata un di e exitonan mas grandi di mi bida. E 
ultimo biaha cu mi a jora di tristesa tabata dia cu 
^Meredith”, mi ruman muher, a viaja pa Hulanda. 

RED: Kiko segun bo ta amor ? 

SHARON: Ora bo sinti cu no tin egoismo mas den bo y 
bo ta comparti tur cos cu bo ser querido. 

RED: Kiko bo ta opina di divorcio ? 

SHARON: No ta husto ora no tin comprendimiento entre 
un pareja. Ora stimacion ta caba por completo pa bo 
pareja, esaki ta hasi bo bida insoportable. Pesei mi ta 
di acuerdo cu divorcio. Den matrimonio stimacion y 
comprendimiento ta importante. Ora un pareja ta sinti 
cu no ta existi comprendimiento mas, mihor duna otro 
libertad pa nan por biba mas feliz. Imagina bo biba cu 
un persona cu bo no ta stima mas, esaki por causa bo 
hopi daño mentalmente y pesey divorcio ta bon. 

RED: Duna nos bo opinion encuanto virginidad ? 

SHARON: Pa cuminsa mi kier a menciona bo lo sigui- 
ente: Ami personalmente ta contra di emancipacion, 
den e sentido cu un muher ta bai bisti y comporta su 
mes, manera un homber, aki un muher mester keda co- 
mo un muher y comporte como tal tambe. Pero voor de 
rest un muher por ta igual cu un homber, pakiko un 
homber si mag y un muher no. Ami no ta haja cu un 
mucha muher cu no ta virgen mas por bira infeliz den 
su bida matrimonial, Den e tempo moderno aki virgini- 
dad no ta di e importante ey y esaki no por kita bo di 
bira feliz. E generacion nobo ta hopi mas moderno y 
tin otro conceptonan di cierto pensamentonan di loque 
nos bieeunan ta pensa. 

RED: Kiko bo ta pensa di relacion sexual promer cu ma- 
trimonio ? 

SHARON: Francamente bisa mi no a pasa den e asunto 
ey ainda, pero door cu mi ta lesa hopi buki y door di a 
sigui combersacionnan importante cu dokternan, mi ta 
opina cu si un pareja ta stima otro di berdad y nan ta 
sigur di esaki y cu nan tin plan serio di encontra enlace 
matrimonial, mi no ta haja pakiko esaki no por tuma 
lugar, pero bo mester ta cien por ciento di boso stima- 
cion pa otro. 

Tabata un placer pa combersa y intervieu Sharon. E ta 
un persona hopi inteligente y cu bon cultura. Su mama 
tambe ta hopi amable. Mi por bisa cu mi a sinti mi com- 
pletamente na cas. Tambe mi tabata tin e honor di a 
mira varios album di Sharon. Aruba mester ta orgu- 
joso di un cantante asina, cu ta promete di bira un di e 
grandinan di nos Isla. Sharon tin un futuro briljante su 
dilanti. 


MOVEMENTO ELECTORAL 
Dt PUEBLO 
(MEP) 

ta desea 

Sr. Betico Croes 

”Vox Populi, tur su Lidernan, Votadornan, Simpati- 
Vox Dei” zadornan y henter e digno Pueblo di 
Aruba, un 

FELIZ PASCU 
y un 

PROSPERO AÑA NOBO 



”Cu dicha y felicidad reina den tur hogar ta 
nos sincero deseo” 

Directiva di 

MOVEMENTO ELECTORAL Dl PUEBLO 


Nos a tuma un hogar harmonioso como fundeshi di 
nos partido, pa motibo cu e ta un condicion indespensable 
pa nos alcanza harmonia den e hogar grandi cu jama 
Aruba. Nos lucha lo ta incansable pa tur cuidadano por 
disfruta di e major progreso riba terreno economico- 
financiero, social, cultural y espiritual, mientras cu nin- 
gun sacrificio lo ta di más pa nos por alcanza riba ter- 
reno constitucional e ^STATUS APARTE’^ cu ta anclá 
den curazon di nos Pueblo. Mientras cu riba terreno di 
gobernacion, aña ’72 lo drenta como un pagina preto den 
historia, riba terreno politico tabatatin desarrollonan cu 
lo por ta decisivo pa e destino di nos Pueblo. 

Desde principio cu AVP y PPA — desde antaño opo- 
nentenan sin igual di otro — a forma un coalicion, nos 
no por a spera nada bon. Y di antemano e coalicion aki a 
ser cualifica como un pacto monstruoso (monsterver- 
bond). Y awe Pueblo ta cosecha e frutanan amargo di tal 
coalicion. No tabatatin gobernacion durante 1972, sino 
stagnacion. Un situacion caotico a ser crea pa motibo cu 
PPA y AVP no tabatatin tempo pa goberna, sino unica- 
mente pa rancamento di cabuja sin comparacion. Interes 
personal, ambicionnan indescriptible, sin consideracion y 
fuera di tur proporcion tabata reina den ambos partido, 
lo cual a hiba Aruba na rand di un abismo sin fondo, un 
desgracia sin igual. Mientras tanto nos noble Pueblo a 
keda desampara. Cuanto hogar awe ta sufriendo, pa mo- 
tibo cu nan no por a haja onderstand, mientras cu nan 
tabatatin derecho riba djé ? Cuanto enfermo no a ricibi 
un carchi pa cuido médico liber y cuanto no por a bay 
den exterior en busca di nan salud? Cuanto di nos mu- 
chanan bon educá ta cana rond desespera pa motibo cu 
nan no a haja admision na un of otro school? No tin es- 
pacio suficiente pa sigui hasi preguntas. Y tur esakinan 
a socede pa falta di gobernacion. Y si acaso mes cierto 
momentonan decisionnan ta ser tuma, cu ta crea e im- 

presion. cu tabatatin gobernacion, ta debi na e presion cu 
tabatatin gobernacion, ta debi na e presion cu „MEP” ta 
ejerce mediante un fuerte oposicion. Ta fresco den nos 
memoria e welga general cu a paraliza nos isla na juli 
u.p. Fraccion di „MEP” a jama un reunion di Eilands- 
raad cu a trece e solucion. Ademas „MEP” a jama re- 
unionnan pa trata ,,enseñanza, cuido social, cuida médico, 
discuto puntonan riba terreno financiero, economico, nos 
idioma papiamento, kabelproject, aumento bárbaro di 
prijs di cami, prohibicion di importacion di hariña, rechts- 
hogeschool, awanan territorial, etc. etc. y varios reunion- 
nan pa Pueblo mes dicidi riba su destino mediante un 
REFERENDUM o PLEBICITO, pa declara cu Aruba kier 
sali for di e constelacion Antiyana, pues pa Aruba haja 
un „STATUS APARTE”. 

Riba terreno constitucional aki, pasonan a ser tuma pa 
„MEP” cu lo queda graba den historio politica di Aruba, 
Antiyas y di Reino Hulandes. Riba iniciativo di „MEP” 
e „Arubaanse Raadscommissie Staatkundige Structuur” 
a ser forma, cu a prepará varios rapportnan bon docu- 
menta pa Eilandsraad; „MEP” a insisti pa manda un de- 
legacion Hulanda. Den e comision di Antiyas y di Reino 
Hulandes, den mi calidad di Lider di „MEP” mi tin e ho- 
nor di representa nos digno Pueblo di Aruba, locual mi 
ta haciendo cu alma y curpa sin temor alguno. Ta bien 
conoci cu mi a laga Voz di nos Pueblo di Aruba resona 
den tur reunionnan na Corsow, Hulanda y Surinam, y 
na e momento cu mi a bisa na Surinam: ,,Mi ta bai back 
cerca mi Pueblo”, ta pa motibo cu tin otro politiconan ta 
hungando weganan traicionera cu futuro di Aruba, cu 
futuro di nos criaturanan. Conciente di e apojo cu nos 
tin di Pueblo, nos lo continua nos lucha incansablemente 
pa libertad di Aruba. Ta un derecho sagrado cu cada 
Pueblo tin pa lucha pa su libertad! Y ken di nos ta dis- 
puesto lucha pa nos libertad ? Pa nos ta ,,baas den nos 
mes cas?” Pero no tin gloria sin lucha y no tin lucha sin 
sacrificio. E aña entrante lo ta decisivo pa Aruba I Pueblo 
ta bai eligi representantenan di Staten, cu lo bai dicidi 
riba e futuro di Aruba. „MEP” su deseo ta pa Pueblo mes 
dicidi pa medio di un REFERENDUM o PLEBICITO, 
pero PPA cu AVP no kier duna nan cooperacion den 
Eilandsraad pa tal, pasobra nos lema ta „Vox Populi, Vox 
Dei, Voz di nos Pueblo ta Voz di Dios”. Kiko ta keda nos 
awor? Manifestacionnan masal y eleccion di Staten. Ba- 
jendo urna electoral, nos Pueblo lo bai vota, sea pa un 
FEDERACION o un STATUS APARTE. Lo por existi 
personanan ainda cu lo ta prefera un Federación, den 
cual Republica Independiente Aruba lo keda den un posi- 
cion minoritario, peor cu e ta awé? O nos digno Pueblo 
di Aruba, valientemente y digno di su existencia lo vota 
pa un STATUS APARTE, fuera di e constelacion Anti- 
yano, pará riba su mes pia cu lazonan cu Hulanda? E 
ultimo palabra ta keda na nos Pueblo y como cu PPA y 
AVP no kier coopera pa un REFERENDUM o PLEBI- 
CITO, „MEP” lo organiza un grandioso manifestacion, 
hamas visto den historia politica di Aruba, na momento 
cu e reunionnan di e comision di Reino ta tumando lugar 
na Aruba. Cu e mensahe aki mi ta termina, deseando 
henter nos digno Pueblo di Aruba un Pascu jen di dicha y 
felicidad y un aña nobo jen di prosperidad den cual de- 
seonan di nos Pueblo keda cumpli. Cu Todopoderoso quia 
nos Pueblo pa nos por alcanza e STATUS APARTE loque 
tanto nos ta anhela. 


Sr. Betico CROES, Lider di „MEP” 


Discurso di fin di aña di 
Sr. Osbaido Croes, iider di P.P.A. 

Anja 1972 tabata un anja yen di actividad. Actividad- 
nan di desaroyo economico y actividadnan adverso pa 
nos comunidad Arubano. Actividadnan adverso a causa 
hopi stagnacion den trabao di gobierno y tambe den 
sectornan privá. Accionnan negativo cu a trata di hunga 
un parti di e comunidad contra otro tabatin su resultado 
dañoso. Sinembargo mi por bisa cu ni Bestuurscollege y 
ni un parti di comercio no laga e acontecimientonan aki 
stroba nan den nan trabao pa bienestar di nos pueblo. 
Un palabra di elogio mi tin sigur pa e gran mayoria di 
nos habitantenan cu durante tanto agitacion door di per- 
sonanan irresponsable nan tabata sabi di tene nan mes 
calmo. Na nan mi mas humilde aprecio. Proyectonan cu 
a worde cabá of a cuminsa den anja 1972 tabata multiple. 
Pa mencionan algun: construccion a sigi ariba nos ter- 
minal-aereo, cual a termina y a habri su portanan pa ser- 
vicio dia 8 november ultimo. E edificio aki ta un perla 
precioso mas pa nos dushi Aruba. E edificio aki a costa 
mas di 6 miyon florin y ta un regalo di Mercado Comun 
Europeo (E.E.G.). Gracias cu nos ta miembro asociado di 
E.E.G. Despues di hopi anja y hopi preparacion, cambio- 
nan den diseño y hopi mas problema, construccion a cu- 
minsa ariba nos hospital nobo na Eagle. Esaki lo bai ta 
un hospital moderno, pero costoso tambe. Den algo mas 
cu dos anja y mei nos ta spera cu e hospital tambe lo 
keda cla. 

Prome piedra a worde poni y construccion a cuminsa 
di nos di cuater hotel resort na Palm Beach, cu kizas lo 
haya e nomber „Yamanota Hotel”. Esaki lo ta di tres 
hotel di nos mes compania „Aruven’\ Construccion di 


SINCERAMENTE 

PARTIDO PATRIOTICO 
ARUBANO 


ta desea BO un Feliz Navidad. 



BON PASCU 



PPA ta desea PUEBLO Dl ARUBA en general un 
prospero AÑA NOBO. 

Ta PPA su profundo deseo y speransa cu 1973 lo ta 
un aña yen di felicidad pa un y tur, den compania di 

250 cas pa pueblo (volkswoningen) ta den full swing. 
Esaki sigur lo ta un alivio grandi pa nos hendenan cu ta 
den necesidad di un cas. Iluminacion di nos cayanan a 
sigi. Esaki lo ta sigur un mehoransa pa nos trafico mo- 
torizá cu lastima ta hopi inseguro ainda. 

Lago ta trahando su di dos planta desulfiradora (HDS); 
cual construccion ta alivia nos desempleo masha hopi. 
Oranjestad a worde enriquese cu dos edificio modemo y 
masha bunita den anja 1972. Esakinan ta esun di Harms 
Brothers y ultimamente Strada. Ohala cu otronan sigi 
nan bon ehempel. Den deporte nos tabatin como punto 
mas halto e torneo international di Little League Base- 
ball pa cual ocasion un ball park famoso a worde con- 
strui. Esaki tabata un prestacion formidable ariba tereno 
deportivo. 

Bestuurscollege a habri un oficina di turismo na Ca- 
racas. Esaki sigur lo constribui pa accelera mas bishita 
Venezolano na nos isla. 

Pues, tirando un bista atras kiko nos a pasa aden du- 
rante 1972, mi por conclui cu apesar de todo Aruba a 
mantene su mes digno di credito pa su desaroyo econo- 
mico. No tabata un anja facil. Todo lo contrario. Anja 
1973 lo cuminsa muy probablemente cu un cambio den e 
personanan di diputado. Ta ser sperá cu dos diputado 
nobo lo worde nombra door di Eilandsraad na luga di 
Srs. Virgilio Kock y Cobi Alders, kendenan a pidi nan 
retiro como tal caba. Nos lo meste haya un gezaghebber 
nobo. Nos lo tin na cuminsamente di anja un Gezagheb- 
ber interino, den persona di Sr. Frans Weraet. Sr. Wernet 
ta un bon conosi. E tabata 4 anja diputado; cual trabao 
e a desplega perfectamente. E tabata algun luna minister 
di Antillas. E tabata „safety-supervisor’' tanto den Lago 
com ACI. Sr. Wernet por conta cu mi, cu nos, coopera- 
cion. 

Mi ta kere firmemente cu anja 1973 lo ta mas produc- 
tivo. Mi ta spera cu lo tin trankilidad den tur sentido 
durante hente e anja. Trabaonan fructifero di Gobierno 
lo sigi. Anja 1973 lo tin campanja electoral tambe, y e 
biaha aki pa eligi miembronan di Staten di Antillas. Mi 
ta spera cu tur partido y politiconan lo sabi di hiba un 
campanya limpi; sin instigacion. Esey no kier meen un 
campanya flauw; e por y meste ta dinamico, pero no 
sushi. E ’'issue” principal lo ta „federacion” o „status 
aparte''. Cu otro palabra: Aruba cu su mes gobierno, 
solitario den mar Caribe y mundo hente. Of Aruba 
cu su gobierao autonomo, completamente autonomo — 
den un „federacion’' Antillano y miembro di organisacion- 
nan mundial y garantia di progreso. Mi como lider di 
PPA ta, y PPA en su totalidad ta opta pa un Aruba Au- 
tonomo, completamente autonomo, den un „federacion*'; 
pa asina garantiza nos digno pueblo un futuro bón sin 
cu nos tin meste bai ningun, pero ningun stap atras den 
ningun sentido. PPA ta garantiza pueblo esey. E trabao 
di e comission di Reino Hulandes, di cual nos ta forma 
parti tambe, lo continua su trabao durante 1973. Na fin 
di Februari, principio di Maart lo tin reunionnan cumbre 
di e commission aki na Antillas; tanto na Willemstad 
como na Aruba. Nos meste tene cuenta cu Gobierno di 
Hulanda no kier, mi ta ripiti, gobierno di Hulanda no 
kier mantene Statuut mas. Pues, ariba e tereno aki, hopi 
trabao ta spera nos durante 1973. Trabaonan di con- 
struccion lo sigi den full swing durante e anja entrante. 
Esnan di mas principal lo ta: Lago su HDS plant. Hos- 
pital. Casnan pa pueblo. Hotel Yamanota; esakinan pa 
menciona algun. Ta existi otro posibilidadnan tambe, 
pero awor aki, ariba drempel di anja nobo; mi ta con- 
sidera mucho prematuro pa menciona. 

Querido lector: esaki ta un repaso masha cortico di e 
acontesimientonan durante 1972 y locual ta di spera du- 


Mueha muher di awendia ta 
gusta homher easá. 

Varios carta nos a ricibi na unda, señoranan ta scirbi 
cu nan esposo ta frei cu mucha muheraan y tambe di 
majornan cu ta tristu pasobra nan yui muher tu biba cu 
homber casa. Tur ta pidi pa conseho. Pero ta dificil pa 
contesta tur un pa un, pesey nos a dicidi di contesta nan 
den e artikulo aki. Si acaso boso no ta di acuerdo cu loque 
nos a scirbi diriginos un carta y nos lo contestabo apart. 

Esakinan por tin hopi motibonan pakiko un mucha 
muher ta biba cu un homber casa. Kizas abo mes, señora, 
cu ta scirbi nos un carta por ta culpable di esaki. Awor 
bo kier puntra pakiko?? Bo mes mester hasi bo mes e 
siguiente preguntanan: Bo ta complace bo casa manera 
debe ser? Sexualmente bo ta sinti cu bo ta satisface com- 
pletamente? Bo ta mantene bo cutis, curpa, mescos bo 
tabata hasi promer cu bo a casa? Bo ta zorg bon pa su 
cas y bo yuinan? Bo ta complace ora e pidi bo sali cuné? 
Bo ta zorg pa su panjanan debidamente? Bo por cushina 
bon y na su smaak? Tur esakinan ta pregunta den un 
bida matrimonial, podiser nan ta parce preguntanan loco. 



Manager, Componentenan di „SENSACION DEL CA- 
RIBE” (Campeon di tumba 1972) ta desea henter Pueblo 
di Aruba y en especial su fanaticonan un bon PASCU y 
un FELIZ AÑA 1973. Pa tur pedidanan encuanto toca- 
mente, nos tey atrobe durante aña 1973. Manager Cecil 
GROVELL. 


rante 1973. Mi a pensa di pone e puntonan basico sola- 
mente sin bai den detalles, ya cu mi ta sigur di por contra 
cu henté pueblo durante anja cu bin, pa conversa e de- 
talles. Mi kier termina gradiciendo mi amigonan di e 
revista aki pa e espacio concede na mi y deseando boso 
tur, hente pueblo di Aruba un FELIZ PASCU Y UN 
PROSPERO ANJA 1973. 


Osbaldo CROES, Lider di PPA 

Di banda ariba te na banda abou. 

Ta Ellas Flowershop tin es mihor servicio na 
Corsow. 

Cu entrega tambe na Aruba. 

Entréga na cas for di f. 7,50 inclui Diadomingo. 

ELLAS FLOWERSHOP 

Berg Altena 80 
Phone 54624 - 54378 
Willemstad, 

Curaçao, N.A. 

Flowers for all occasions 



The Quality Shop 

FINE GOLD JEWELRY 

SWISS WATCHES 

CULTURED PEARLS 

HAND EMBROIDERED LINENS 

CASHMERE SWEATERS 

CAMERAS AND TAPE RECORDERS 

GIFT ITEMS 

HEERENSTRAAT 5, TEL. 11655, CURAÇAO N.A. 





^incon (^rioUe 


FREDERIKSTRAAT 92 



^ark 

TEL. 25140 


Enjoy from our dollctou* tlplcal plota* and oxcallont bar4>e<uo 



and al*o our famous sangria 




Electric Typing saves time and effort 


”CASA OEL MiMBRE" 

Tel. 2430 - Nassaustraat 38 

Oranjestad 

★ Artesinia Colombiano 

^ Artesinia di palo for di Haiti 

★ 100% Ponchos di iana di Quatemaia 
★ Sombre y tas di cabana 
★ Souvenir y regalo 


Muebleria “TU HOGAR” Tei isn 

Promociones pa fin di anja. 

Okt. - Nov. - Dec. 1972 9 premios grandi + 1 Jeep 













































pero tur por conduci bo na un fracaso den bo matrimonio. 
Si bo ta cumpli cu tur e preguntanan aki, mi no ta haja 
un motibo pakiko bo esposo mester bira infiel, si ta asina 
mes, anto ta nifica cu su sintimiento y amor no ta manera 
antes mas. Papia francamente y abiertamente cu bo es- 
poso y purba di convence di su foutnan. Aserká e mucha 
muher den tur paz y trankilidad cu por tin y spliké su 
debilidad. Dune di conoce cu e mes ta perde, door cu toch 
e no porta feliz nunca cu homber cu ta pertenece na otro. 
No mester di pleito ni zundramento, pero laga tur cos bai 
na debido ordu y dominio. Un mucha muher por ta biba 
cu un homber casa, esaki pa diferente motibonan: 

Confiansa 

Hopi mucha muher ta bisa cu un homber casa ta warda 
secreto, mientras un mucha homber no. Cu esaki nos no 
ta di acuerdo, pasobra aki no ta question di casá o no, 
pero ta depende di karakter di e homber. Un mucha hom- 
ber cu karakter di homber, nunca ta papia ni saca secreto 
di un mucha muher. Esaki hopi mucha muher ta bisa, 
simplemente pa nan tin un motibo y proteccion. Cuanto 
homber casá no ta cana rond bisando cu nan ta biba cu 
tal y tal mucha muher!! Aki ta depende di e personalidad 
y responsabilidad di e homber. 

Majornan 

Majornan tambe tin culpa, pasobra si majornan splica 
nan yui detajadamente e malo y bon di e asunto, anto mi 
no ta kere cu un mucha muher ta durf hasi algo asina. 
Semper ora majoman haja algo asina di tende, nan ta 
tuma parti pa e yui, reaccionando cu nan no ta kere cu 
nan yui por hasi cierto cosnan asina y ora ripara cu ta 
berdad, ta laat pa duna consejo of kita nan for di e bicio 
malo. Pesey majoraan ora boso haja algo asina pa tende 
di boso yui, trata pa convence cu e ta fout y dune un bon 
splicacion manera berdadero majornan. 

Experienca sexual 

Mucha muhernan ta bisa cu homber casanan tin hopi 
experencia. Esaki tampoco ta un factor pakiko exclui e 
solteronan. Awendia e mucha hombernan tin e mesun ex- 
perencia of mas ainda. Tur mucha homber ta trata di ta 
na altura di tur actividad, acto y manera sexual. Y esaki 
no ta un factor pa un mucha muher mester duna pa biba 
cu un homber casa. Un mucha muher mester trata di ta 
feliz y e felicidad aki e por hajé mas liher serca un sol- 
tero cu for di un cu ta casá. Un mucha muher decente no 
ta pensa riba actonan sexual na promer instante, pero ta 
pensa pa conoce un mucha homber mihor y comprende 
riba tur sentido. 

Placa 

Hopi biaha un mucha muher ta hasi esaki pa motibo 
financiero. Awendia tur mucha muher kier sobresali en- 
tre nan amigonan. Si nan no tin posibilidad pa haja esaki, 
nan ta trata di saké for di e homber casanan. Y e hober- 
nan aki no ta importa nan esposa of yuinan, nan ta kita 
e placa for boca di esakinan, pa complace un mucha mu- 
her. Basta nan tin mas muher y sinti nan mes orgujoso 
di esaki. Na nos opinion esaki no ta nada di hombresa, 
hombresa ta ora bo ta confesa e berdad y stima bo es- 
posa y yuinan. Ki tal bisti bonita y sobresali entre bo 
amigonan, si bo no por haja bo felicidad cu bo mester? 
Plaka ni bistimento no ta e punto principal, ta bo karak- 
ter y persona ta loke ta bal mas e momento ey. Apesar cu 



„THE LATIN POWER^^ e cohunto cu a causa furor 
durante aña 1972, tanto aki na Aruba como na Corsow, ta 
desea tur su Fansnan y Henter Pueblo di Aruba, un 
FELIZ PASCU, dicha y felicidad durante aña 1973. 
Manager Joy KOCK. 

Primeramente mi gratitud na Redactornan di Revista 
Amistad pa aserka nos y publika algo di „PODER LA- 
TINO”. Mi kier a cuminza na introduci e grupo. Cantan- 
tenan, Henky Braafhart y Tito Flores ku alavez ta com- 
positor — Harry Rodriquez, Congas — Lloyd Busby, 
^ngo — Guillermo Stede, Timbales — Herman Stephens, 
Piano — Karel Lopez, Bajo — Ira Trompeto y director, 
Eddy Giel — 2a trompeta y compositor Donny Geerman 
— Alex Odor, Saxophone alto, Baritone y Flauta — Joy 
Kock, Saxophone tenor, saxophone alto y manager. 

Poder Latino ta un grupo ku tin apenas 8 luna di exis- 
tencia, pero tur e musiconan tin hopi experiencia. Poder 
latino a ser lanta entre „Oruba Sextef' y 3 musico di e 
ex-Combo Super Combo Casino. Nos promer tocá tabata 


bo ta pertenece na e sexo debil, bo mester tene bo duro y 
y mustra cu loke bo ta desea ta felicidad y un bida bon. 

Homber casa tambe ta culpable 

Homber casa tambe tin culpa di esaki, pasobra ja caba 
cu bo ta casa pakiko destrui algo cu no ta pertenece bo. 
Bo sa di antemano cu bo no por hasi e mucha muher feliz, 
pakiko bo ta destrui su bida futuro. Pakiko bo mester 
pone majornan sufri, sabiendo di antemano cu abo como 
tata no ta keda contento si algo similar sosode cu bo yui 
muher. Nos no ta bisa cu un mucha muher no por casa 
cu un homber casa, pero e mucha muher mester ta sigur 
cu e homber ta stimé y lo ta divorciá of lo haja su divor- 
cio, anto cu e condicion aki e mucha muher por acepta un 
homber casa. Un mucha muher nunca mester forsa un 
homber divorcia di su casa, pasobra nunca bo mester 
purba di danja of amarga bida di otro hende. Corda cu 
ta su señora y yuinan cu mester carga e consecuencia- 
nan. Si un homber ta sinti cu e no por ta fiel mas cu su 
casa, splika esaki e motibo promer, duné ocacion pa me- 
hora su mes y si e no hasi caso anto e ora bo por tuma 
paso. Si acaso mes bo no tin ningun motibo, pero ta stima 
mes bo no por stimé mas, anto bisé francamente, pero no 
lagé sufri inutilmente. Pesey pensa bon ki paso bo ta tuma 
promer cu ta laat. Nos ta spera di por haja reaccion of 
mas puntonan positivo riba e artikulo aki. 

Senjorita Si of No 

Loke ta wordo trata aki por ta discutable i pesei di 
antemano mi kier bisa cu loke ta poni akinan ta mi opi- 
nion personal i no opinion di un grupo of sierto movecion 
den comunidad (of religion). 

Di prome punto prome cu nos cuminza: ta kiko nos 
kier men cu senjorita. Ami ta considera un hende muher 
senjorita si e no tabata tin contacto sexual intimo ainda 
cu un otro persona. E definicion aki no ta basta exacto 
pasobra contacto sexual riba su mes ta dificil pa splica 
exacto kiko e ta. 



pa Connie Francis na POVA club en combinacion ku un 
mode show, esaki na luna di aphl e anja aki. Despues di 
e promer presentacion aki, Poder Latino a keda ocupa 
constantemente sin perde un week-end ku excepcion di 
dianan di strike ku no tabata tin coriente. 

Den e corto tempo ku nos tin, nos a viaha dos vez pa 
Corsow caminda nos a actua na Show di Job, Montagne, 
AVVC, Santa Rosa y na Country Inn Curaçao y tur nos 
presentacionnan tabata enormente exitoso. 

Pero sin ningun duda e momentonan mas grandi ta- 
bata dia 7 di juli 1972 ora ku Poder Latino a acompanja 
e maximo Festival Voz di Oro di Aruba y prensa y Depu- 
tado Coby Alders y tambe Watty Vos a expresa ku Aruba 
no tin mester di orquesta di exterior pero ku aki na Aruba 
mes tin musiconan capasita pa toca na nos hotelnan etc. 

Mi kier a haci uso di e oportunidad y na nomber di 
henter e conjunto pa mustra nos aprecio pa Sr. Ilvio Pie- 
tersz, un gran pianista y alavez nos arreglista, pa su per- 
fecto labor y amistad ku Ilvio tin ku Poder Latino. Na 
principio Ilvio a traha enormente duro pa nos por a sali 
den un corto tempo ariba plaza ku e grupo, pero semper 
Ilvio a traha ku perfeccion. 

Nos a wordo acerca pa e compania di grabacion „PO- 
LIDOR” y otro anja ku poder di Dios nos lo viaha pa 
Venezuela pa graba un long playing. 

Por ultimo mi ta spera ku aki na Aruba por tin mas 
fraternidad entre Conjuntonan y musiconan. Por ehem- 
plo ora tin tres banda ta toca hunto no mester carga 
cabez pa haya e mihor podium ni tampoco expresa ku tin 
instrumentnan den caminda, pa motibo tur tres a bini pa 
toca y mester coopera y uza e lugarnan ku tim Di banda 
di Poder Latino nunca nos ta worry pa haya mihor lugar 
etc. Nos a wordo jama pa toca y si mester toca ariba dak 
di kas tambe ta bon, pero si nos a bini pa presenta buena 
musica. 

Gobierno di Aruba tambe mester lanta for di soño y 
cuminza juda musiconan lokal un poco mas, manera duna 
mas vergunning pa fiesta, pone un school di muziek ma- 
nera Curaçao tin, cuminza pasa test na musiconan ku por 
reemplaza musiconan di exterior of por lo menos laga e 
musiconan di exterior juda esnan lokal pa builtnan up, 
pa majan nos tambe por tin. 

Bueno amigonan di amistad^ mil gracias, 

Joy KOCK 


Hopi hende ta accepta of considera un hende muher 
como senjorita si e no tabatin contacto sexual di tal ma- 
nera cu e entrada di su vagina (hymen) ta intacto ainda. 

Normalmente e rand di e entrada di vagina ta rondo of 
ovaal i liso. Si un organa (penis of dede) of apparato 
mas hancho cu e buraco pasa e rand ta skeer i ta basha 
poco sanger, e ora ei e mucha muher ta „defloria’’, of 
manera hopi hende ta pensa e no ta virgen of senjorita 
mas. 

A. Awor e ta sosede cu un hende muher por tin un 
entrada basta hancho of un hende homber cu un penis 
smal; ora cu nan tin relacion sexual (normal - vaginaal) 
e hymen of vlies no ta kibra. 

B. Tambe ta posibel cu door di corre kabai, of acci- 
dente (kai of dal e curpa di muher abao) of operacion 
medico necesario (curetage) e vlies ta skeer. 

Den caso A. door di examinacion di e curpa di e hende 
muher, lo normalmente wordo bisa e ta senjorita ainda, 
i den caso B. cu e persona no ta senjorita mas. 

Especialmente den caso B. nos ta perhudica i causa 
hopi verdriet na e persona involvi of su familia. 

Loke mi kier bisa ta cu door di examina e curpa abao 
(entrada di vagina) di un hende muher ningun persona 
(medico inclui) no por bisa cu seguridad cu e persona 
tawata tin relacion sexual vaginal si of no. 

Loke e por bisa ta cu e hymen (vlies) ta intacto si of 
no. I si e no ta intacto esei no a necesariamente causa 
door di relacion sexual. 

Door di Kinder- en Zedenpolitie, majoman, recien kasa- 
nan, e pregunta aki ta wordo haci si tal persona ta sen- 
jorita ainda. 

Den caso di polis e ta trata di casonan sexual criminal 
cu mucha muher menor di edad. 

Mucha hombernan sa puntra: mi a bai cu un mucha 
muher i e a bisami cu e ta senjorita, pero e contacto na 
a hacie (e mucha muher) dolor i e no a sangra. 

Den casonan policial unico cos cu un medico por declara 
ta cu hymen ta intacto si of no, pero nada mas cu seguri- 
dad. Den e caso di e mucha homber bo por referi na punta 
A. iB. 

Mi kier bisa loke mi a cuminza kune, cu senjorita ta 
algo asina personal i dificil pa controla, cu e mucha mu- 
her mes so ta e unico cu por bisa of dicidi si e ta sen- 
jorita si of no. 



„ECOS DEL CARIBE”, e cohunto No. 1 di Aruba ta 
desea henter Pueblo di Aruba y especialmente su fana- 
ticonan un PASCU jen di felicidad y union y cu aña 1973 
lo trece tur clase di bendicion den tur lugar na ARUBA. 
Pa pedidonan musical: Manager Sonny HOO. 

Den ultimo anjanan mi a ripara cu e pregunta si un 
mucha muher ta senjorita ainda ta wordo haci menos cu 
antes. Mi ta kere cu esaki ta un cambio den bonsintido. 
Hopi anja largo comunidad a forza of exigi di mucha 
muhernan pa nan ta senjorita prome cu nan casa. Asina 
hopi biaha nan a wordo forza den un posicion pa nan 
pleita of duna prueba di ta senjorita ainda. 

E parti stranjo den e asunto aki ta cu ningun hende no 
ta haci e pregunta aki tocante mucha hombernan. E no 
ta husto pa exigi di e mucha muhernan algo, cu pa mucha 
hombernan no ta wordo puntra. A1 contratio hopi bez 
nos ta accepta of promove cu un mucha homber tin „ex- 
perenzia’' of „sabi algu di bida grandi” prome cu e casa 
pa e instrui of sinja su senjora cu mester ta senjorita 
ainda. 

Importante ta pa mucha muhernan wordo educa i splica 
debidamente pa nan por dicidi nan mes kiko nan ta haci. 

Den corto mi kier resumie cu pa dicidi cu un persona 
ta senjorita ainda ta algu dificil cu ni un medico no por 
bisa esaki cu seguridad. Comunidad no mester perhudica 
un persona si e tuma un decision personal. Nos mester 
considera muher i homber igual i no tin dos sorto di me- 
dida moral. 

Mucha muhernan mester ta na altura di consecuentia 
sexual cu mayoria parti ta cai riba nan lomba i pesei 
mester wordo educa sexualmente mas jong possibel, pa 
nan ta prepara. 

Senjorita si of no no mester ta un pregunta awendia pa 
vigila den un comunidad moderno. 

Cyrill E. ZAANDAM, Medico 


Luna di December 


Carlos Hart - Paradera, Aruba - 10-12r’72 


Luna di December jen di splendor 
Jenando nos curazonnan jen di candor 

apesar coe nubianan ta tapa e solo tropical 
apesar coe awa ta jobe na cantidad 

toch nos ta sigi celebra fiesta di Pascu coe fervor. 

Dianan di Pascu, momentunan inolvidabel 
ta pidi nos pa rondona den anochi elogiabel 
e pesebre di Ninjo Jesus i pidie bendicion 
i doenanos meritonan mas favorabel. 

Tempu di Pascu, coe alegria nos ta canta 
brindando un i toer felicidad 
lubidando e vaiven di bida 
pordonando nos debedornan 

renoba e enlacenan familiar i di amistad. 

Luna di december, kita es soledad 
hibami serca esun coe ta leu for di mi 
hibami serca esun coe mas ta faltami 
doenami ala pa bula bai cas 

braza mi mama i desee un feliz navidad. 


ARUCAR N.V. Tel. 3055 -1208 



De Volkswagen is Economisch 
als U hem koopt 

als U hem rijdt en als U hem verkoopt 


Riehmonil 

SUPER CALIDAD 
BON SABOR 
GRAN PLACER 



PA BO ARTiCULOLONAN Dl PASCU Y 
ANJA NOBO 

bishita 

LA VENEZOLANA 

Tienda Mirep 

E arbitro di eiegancia mascuiino 


ARUBA BOTTLING CO. 

NASSAUSTRAAT 162 TEL. 1640 

”Juventud y Pueblo di Aruba” semper to orgu- 
joso bebiendo e refresconan di mihor calidad 
di Aruba: 

Nesbitt’s - Coco-Rico - Oso-Grape 

Pa bo tambe ta pertence na e miles di persona- 
nan cu ta bebe e productonan Nesbitt’s, Coco- 
Rico y Oso-Grape, jama of acudi personalmente 
na ARUBA BOTTLING CO. y cu gusto nos ta 
ricibo bo. 

ARUBA BOTTLING CO. 


NATALIA GROCERY 

Tel. 8136 Sta. Cruz 112 

E grocery mihor surti na Sta. Cruz. Tur persona 
cu ta desea servicio di calidad y rapido ta 
cumpra na ”Natalia Grocery”. Na ”Natalia 
Grocery” semper clientenan ta na promer lugar. 
”Natalia Grocery” ta hiba bo pedidanan te den 
porta di bo cas. ”Natalia Grocery” nos grocery 
den pueblo di Santa Cruz. 

